title: Nigerin vallankaappaus 2010

text: Juntta on luvannut palauttaa Nigeriin demokratian. Sotilaat ilmoittivat 19. helmikuuta 2010, että kaappauksen ajaksi julistettu ulkonaliikkumiskielto puretaan ja maan rajat avataan uudelleen. Samana päivänä juntta aloitti myös neuvottelut virkamiesten kanssa varmistaakseen ministeriöiden normaalin toiminnan.


title: Nigerin vallankaappaus 2010

text: Djibo julistettiin virallisesti Nigerin uudeksi valtionpäämieheksi maanantaina 22. helmikuuta 2010. Tämän jälkeen hän ilmoitti, että maan uusi pääministeri on Mahamadou Danda, joka oli aiemmin ollut vuoden 1999 vallankaappauksen jälkeisen siirtymähallituksen viestintäministeri. Sotilasjuntta muodosti helmikuun lopussa uuden siirtymähallituksen, johon kuului 20 ministeriä.


title: Nigerin vallankaappaus 2010

text: Vallankaappausta arvosteltiin ympäri maailmaa. Afrikan unioni jäädytti vastalauseena Nigerin jäsenyyden. Myös Euroopan unioni ja Ranska ovat tuominneet sotilaiden vallankaappauksen. EU:n ulkoministeri Catherine Ashton vaati junttaa palauttamaan välittömästi demokratian.


title: C’était un rendez-vous

text: C'était un rendezvous on lyhytelokuva vuodelta 1976, jonka on ohjannut ja käsikirjoittanut Claude Lelouch. Elokuvassa ajetaan vauhdikkaasti aamuöisessä Pariisissa. Elokuvan kesto on 8 minuuttia ja 38 sekuntia.


title: C’était un rendez-vous

text: Katsojille annettiin ymmärtää että elokuvassa ajettiin Ferrari 275GTB:llä vaikka kuvausautona käytettiin oikeasti Mercedes-Benz 450SEL:tä, jonka etupuskuriin kamera oli kiinnitetty. Elokuvaan editoitiin Lelouchin omistaman V12-moottorisen Ferrari 275GTB:n äänet.


title: Lontoon piispa

text: Lontoon piispa on Canterburyn kirkkoprovinssiin kuuluvan Lontoon hiippakunnan piispa, joka on kolmantena arvojärjestyksessä Canterburyn ja Yorkin arkkipiispojen jälkeen. Viranhaltija on yksi viidestä piispasta, jotka istuvat virkansa puolesta parlamentin ylähuoneessa.


title: Donald Crisp

text: Donald Crisp, synt. George William Crisp (27. heinäkuuta 1882 Lontoo – 25. toukokuuta 1974 Los Angeles, Kalifornia) oli brittiläinen näyttelijä, elokuvaohjaaja ja tuottaja.


title: Donald Crisp

text: Crisp muutti Yhdysvaltoihin vuonna 1906. Yhdessä elokuvaohjaaja D. W. Griffithin hän siirtyi Hollywoodiin, jossa hän toimi muun muassa Griffithin avustajana ja oppi itsekin ohjaamaan Griffithiä tarkkailemalla. Crisp myös näytteli Griffithin ohjaamassa elokuvassa "Kansakunnan synty" kenraali Ulysses S. Grantin roolin. Hän kuitenkin luopui myöhemmin ohjaamisesta, koska väsyi studiojohtajien painostukseen näyttelijävalinnoissa.


title: Donald Crisp

text: Crisp sai vuonna 1941 parhaan miessivuosan Oscarin roolistaan elokuvassa "Vihreä oli laaksoni". Hänen muihin elokuviinsa kuuluvat muun muassa "Saigonin kaunotar" (1932), "Emile Zolan elämä" (1937), "Humiseva harju" (1939) ja "Lassie palaa kotiin" (1943). Aktiivisimpina aikoinaan Crisp saattoi esiintyä yhdeksässä elokuvassa vuoden aikana.


title: Donald Crisp

text: Crisp toimi Bank of American neuvonantajana elokuvien rahoituksessa. Hän oli lyhyen aikaa myös pankin hallituksen puheenjohtajana.


title: Donald Crisp

text: Crisp on saanut tähden Hollywood Walk of Famelle.


title: Elli Vallinoja

text: Elli Vallinoja (s. 11. tammikuuta 1988) on suomalainen laulaja ja näyttelijä. Hän on näytellyt pääosaa elokuvassa "Jos rakastat" (2010).


title: Elli Vallinoja

text: Vallinoja on äänialaltaan mezzosopraano. Hän oli vierailevana esiintyjänä Suomen Kansallisoopperassa ensimmäisen kerran vuonna 2010 Benjamin Brittenin oopperassa "Albert Herring". Hän on esiintynyt siellä sittemmin useita kertoja. Kansainvälisen debyyttinsä hän teki vuonna 2016 Lyonin oopperassa esitetyssä Claudio Monteverdin oopperassa "Poppean kruunaus". Samaa produktiota esitettiin myöhemmin myös Vichyn oopperassa ja Versailles’n palatsin oopperassa.


title: Elli Vallinoja

text: Vallinoja on koulutukseltaan musiikin maisteri. Hän valmistui Sibelius-Akatemiasta vuonna 2017. Vallinoja on osallistunut useisiin laulukilpailuihin, muassa Zinka Milanovin, Wilhelm Stenhammarin ja Joseph Haydnin mukaan nimettyihin kansainvälisiin kilpailuihin.


title: Japani talviolympialaisissa 2010

text: Japani osallistui Vancouverin talviolympialaisiin 2010 94 urheilijan vahvuisella joukkueella. Maan urheilijat osallistuivat jääkiekkoa lukuun ottamatta kaikkiin urheilumuotoihin.


title: Japani talviolympialaisissa 2010

text: Avajaisissa Japanin lipunkantajana toimi Naganon talviolympialaisissa 1998 pikaluistelussa olympiapronssia voittanut Tomomi Okazaki. Okazaki oli Vancouverissa Japanin joukkueen vanhin urheilija, ja hän oli tehtävänsä myötä ensimmäinen Japanin lipunkantajana talviolympialaisissa toiminut nainen.


title: Japani talviolympialaisissa 2010

text: Kisojen mitalitaulukossa Japani sijoittui kolmella hopea- ja kahdella pronssimitalillaan 20:nnenneksi. Maan kaikki mitalit tulivat luistimilla kilpailtavista lajeista: kolme pikaluistelusta ja kaksi taitoluistelusta.


title: Timo Peltola (judoka)

text: Timo Hannu Tapani Peltola (s. 12. kesäkuuta 1972 Vantaa) on suomalainen judoka. Hän osallistui Ateenan kesäolympialaisiin vuonna 2004, jossa hän voitti alle 100 kg:n painoluokassa ensimmäisessä ottelussaan Dominikaanisen tasavallan José Eugenio Vázquezin ipponilla, mutta hävisi toisella kierroksella ipponilla Valko-Venäjän Ihar Makaraulle. Keräilyerissä Kazakstanin Ashat Zhitkejev voitti Peltolan samoin ipponilla. Hän sijoittui vuoden 1998 Judon euroopanmestaruuskilpailuissa alle 100 kg:n sarjassa seitsemännelle sijalle ja vuonna 2001 sijalle viisi. Hän voitti Pohjoismaiden-mestaruuden alle 100-kiloisten sarjassa 2002, 2003 ja 2004 sekä avoimessa luokassa 2003. Hän voitti 12 Suomen-mestaruutta.


title: Jukka Piirainen

text: Jukka Piirainen (s. 1. huhtikuuta 1969 Kuopio) on suomalainen purjehtija. Hän osallistui Ateenan vuoden 2004 olympialaisiin Thomas Johansonin parina 49er-luokassa. Heidän sijoituksensa lähdöissä olivat 14-7-2-9-8-6-9-7-5-6-10-13-14-12-15-4 ja lopputuloksissa he päätyivät sijalle 8.


title: Jukka Piirainen

text: Piirainen on koulutukseltaan insinööri ja hän edustaa seuratasolla Uudenkaupungin purjehdusseuraa.


title: Roope Suomalainen

text: Roope Samuel Suomalainen (s. 6. syyskuuta 1973 Kotka) on suomalainen kilpapurjehtija. Hän osallistui laser-luokassa kahdesti olympialaisiin. Ensimmäisen kerran hän oli mukana Sydneyn kisoissa vuonna 2000. Tällöin hän sijoittui sijalle 17. Ateenan kisoissa 2004 hän sijoittui sijalle 19.


title: Roope Suomalainen

text: Seuratasolla Suomalainen edustaa Kotkan Pursiseuraa.


title: Timo Peltola

text: Timo Peltola on muun muassa seuraavien henkilöiden nimi:


title: Markus Zusak

text: Markus Zusak (s. 23. kesäkuuta 1975 Sydney) on australialainen kirjailija. Häneltä on suomennettu romaani "Kirjavaras" (2005).


title: Hannover Scorpions

text: Hannover Scorpions on vuosina 1996-2013 DEL-liigassa pelannut jääkiekkoseura Hannoverin kaupungista Saksasta. Seura perustettiin läheisessä Wedemarkissa vuonna 1975 nimellä ESC Wedemark, ennen muuttoaan Hannoveriin seura käytti lyhyen aikaa myös nimiä Wedemark Wild Cats ja Wedemark Scorpions. Nykyisen nimensä seura sai paikalliselta rock-yhtye Scorpionsilta.


title: Hannover Scorpions

text: Wedemark Scorpionsista tuli Saksan uuden pääsarjan, DEL-liigan jäsen Hannoverin edustajana vuonna 1996 kaupungin alkuperäisen joukkueen EC Hannoverin (nyk. "Hannover Indians") jouduttua kieltäytymään sarjapaikastaan talousvaikeuksien takia. Scorpionsin suurimmaksi menestykseksi pääsarjatasolla jäi Saksan mestaruus vuonna 2010, sillä talousvaikeuksien ja henkilökohtaisten erimielisyyksien vuoksi seura joutui myymään DEL-liigan sarjapaikkansa schwenningeniläiselle SERC Wild Wingsille vuonna 2013. Scorpionsin ei myöskään lukuisista pääsarjavuosistaan huolimatta koskaan onnistunut kunnolla syrjäyttää lähinnä kolmannella sarjatasolla pelannutta Hannover Indiansia kansansuosiossa.


title: Hannover Scorpions

text: Joukkueessa pelasi kaudella 1977-1978 Suomen olympiajoukkueessakin esiintynyt Esko Kaonpää ja vuosina 1994-1997 sittemmin valmentajaksi ryhtynyt Jari Pasanen. Kaudella 2015-2016 joukkueessa pelaa Nummelan Palloseuran kasvatti Kim Wikström.


title: Jääkiekko talviolympialaisissa 2010 – miesten karsinnat

text:
Jääkiekon olympiakarsinnat vuoden 2010 Vancouverin turnaukseen aloitettiin lokakuussa 2008. Karsintojen lohkojako määräytyi vuoden 2008 IIHF:n maailmanrankingin perusteella. Rankingin yhdeksän parasta joukkuetta (1. Kanada, 2.Venäjä, 3.Ruotsi, 4.Suomi, 5.Tšekki, 6.Yhdysvallat, 7.Sveitsi, 8.Slovakia, 9.Valko-Venäjä) pääsivät olympiaturnaukseen ilman karsintaa.
Seuraavat yhdeksän (10.Saksa, 11.Latvia, 12.Norja, 13.Tanska, 14.Italia, 15.Slovenia, 16.Itävalta, 17.Ukraina, 18.Ranska) pääsivät suoraan karsinnan kolmannelle kierrokselle.
Ensimmäistä kertaa olympiatasolla otteluvoitosta hyvitettiin kolmella pisteellä. Ottelun varsinaisen peliajan päättyessä tasan molemmat joukkueet hankkivat yhden sarjapisteen. Ottelu ei kuitenkaan voi päättyä tasan, vaan voittaja haetaan ensiksi jatkoajalla ja tarvittaessa voittomaalikilpailulla. Tätä kautta voiton hankkinut joukkue saa vielä yhden pisteen.


text: Esikarsintaturnaus pelattiin Turkissa 9.-11.10.2008


text: 6.-9.11.2008 Virossa


text: 6.-9.11.2008 Unkarissa


text: 6.-9.11.2008 Puolassa


text: 5.-8.2.2009 Saksassa


text: 5.-8.2.2009 Latviassa


text: 5.-8.2.2009 Norjassa


text: Saksa, Latvia ja Norja selvisivät Vancouverin olympiaturnaukseen, jonne suoraan kelpuutettiin IIHF:n rankingin yhdeksän parasta maata.


text: Sijoituksilla on merkitystä IIHF:n maailmanrankingiin.


title: Muodostelmaluistelu Suomessa

text:
Muodostelmaluistelu sai Suomessa alkunsa 1980-luvulla ja tunnettiin aluksi nimellä ryhmäkuviointi. Ensimmäinen suomalainen muodostelmaluistelujoukkue, The Rockets (HTK; nyk.
Helsinki Rockettes), perustettiin vuonna 1984. Nykyään Suomi on yksi muodostelmaluistelun kärkimaita – joukkueet ovat pärjänneet hyvin kansainvälisissä kilpailuissa jo vuosia ja senioreiden maailmanmestaruuskilpailuista mitali on tullut joka kerta lukuun ottamatta vuosia 2007 ja 2012.


title: Muodostelmaluistelu Suomessa

text: Muodostelmaluistelujoukkueita on Suomessa kaikkiaan yli 100. Seniorisarjassa joukkueita on ollut kaudesta 1995–1996 lähtien vähintään kolme: Marigold IceUnity (HL), Rockettes (HTK) ja Team Unique (HSK). Espoon Taitoluisteluklubin (ETK) Energetics oli sarjassa kaudesta 1997–1998 kauteen 2007–2008, lukuun ottamatta kausia 2002–2003 ja 2003–2004. Kaudelle 2009–2010 sarjaan tuli neljäs joukkue, Tapparan Taitoluistelijoiden GoldenBlades ja kaudelle 2011–2012 ETK toi taas seniorijoukkueen mukaan, tällä kertaa nimellä Revolutions. GoldenBlades jäi tauolle luistelijoiden vähäisyyden vuoksi kauden 2011–2012 päätyttyä.


title: Muodostelmaluistelu Suomessa

text: Muodostelmaluistelun SM-kilpailut luisteltiin ensimmäisen kerran vuonna 1991. Kilpailut järjestettiin Turussa 6. huhtikuuta 1991.


title: Muodostelmaluistelu Suomessa

text: Kausina 1990–1991 ja 1991–1992 muodostelmaluistelun pääsarja Suomessa oli poikkeuksellisesti juniorisarja, sillä juniori- ja seniorisarjoissa ei tuolloin ollut ikärajoja, vaan joukkueen sarja määräytyi luistelijoiden lukumäärän perusteella (juniorit 12–20 luistelijaa, seniorit 21–32 luistelijaa). Vuoden 1991 SM-kilpailuissa SM-arvo oli vain juniorisarjalla, koska senioreihin osallistui ainoastaan kaksi joukkuetta. Seniorit luistelivat tuolloin loppukilpailun.


title: Muodostelmaluistelu Suomessa

text: Lajin senioreiden maailmanmestaruuskilpailuihin pääsee Kansainvälisen luisteluliiton kesäkuun 2012 päätöksen mukaisesti kaksi edustusjoukkuetta niistä maista, joiden joukkueet ovat sijoittuneet edellisissä MM-kilpailuissa viiden parhaan joukkoon. Suomen Taitoluisteluliiton päätöksen mukaisesti Suomen edustajaksi valitaan aina SM-kultamitalisti ja toiseksi edustajaksi joukkue, joka on kerryttänyt ensimmäisistä ja toisista SM-valintakilpailuista ja SM-kilpailuista pienimmät yhteenlasketut sijaluvut: ensimmäisten SM-valintakilpailujen sijaluvun kerroin on 0,3, toisten 0,5 ja SM-kilpailujen 1, joten edustuspaikat jaetaan joukkueiden A, B, C ja D kesken alla olevan esimerkin mukaisesti:


title: Muodostelmaluistelu Suomessa

text: Suomen Taitoluisteluliiton alaisia kilpailusarjoja on 4: "minorit" (12–24 alle 13-vuotiasta luistelijaa), "SM-noviisit" (12–20 alle 15-vuotiasta luistelijaa), "kansalliset noviisit", "SM-juniorit" (16 luistelijaa, 12–19-vuotiaita) ja "SM-seniorit" (16 yli 14-vuotiasta luistelijaa). Tämän lisäksi kilpailuja järjestetään sarjoissa "tulokkaat" (14-24 luistelijaa, alle 12-vuotiaita), "kansalliset noviisit" (alle 15-vuotiaita), "kansalliset juniorit" (12–20 luistelijaa, 12–19-vuotiaita), "kansalliset seniorit" ja "aikuiset".


title: Muodostelmaluistelu Suomessa

text:
Vuonna 2005 muodostelmaluistelussa luovuttiin ns. 6,0-pistelaskujärjestelmästä siirryttiin uuteen järjestelmään muiden taitoluistelulajien tavoin. SM-juniori- ja senioritasolla kukin joukkue esittää kilpailuissa lyhyt- ja vapaaohjelman. Lyhytohjelman tulee sisältää vaaditut elementit eli piiri, blokki, mylly, rivi ja läpimeno, ja se saa olla kestoltaan enintään 2 minuuttia 50 sekuntia. Vapaaohjelma saa kestää junioreilla 4 minuuttia ± 10 sekuntia ja senioreilla 4 minuuttia 30 sekuntia ± 10 sekuntia.
Minori- ja SM-noviisijoukkueilla on vain vapaaohjelma, jonka kesto on minoreilla 3 minuuttia ± 10 sekuntia ja SM-noviiseilla 3 minuuttia 30 sekuntia ± 10 sekuntia.


title: Muodostelmaluistelu Suomessa

text: Ohjelman tulee sisältää pakolliset peruselementit: piiri, blokki, rivi, läpimeno ja mylly. Lisäksi ohjelmassa tulee olla sarjan säännöissä vaaditun tason askelsarjoja ja muita elementtejä. Viimeisten vuosien aikana säännöt ovat vieneet koreografien vapautta runsaasti, minkä takia sääntöjä pyritään muuttamaan jo kaudelle 2008–2009 siten, että ohjelmien teossa saisi käyttää enemmän mielikuvitusta ja ne eivät olisi keskenään niin samanlaisia.


title: Muodostelmaluistelu Suomessa

text: Vaikka pakolliset elementit ovat kaikissa sarjoissa samat, sarjoissa on melko suuret tasoerot toisiinsa nähden. Suurimmat erot löytyvät SM-sarjojen ja kansallisten sarjojen väliltä.


title: Heljä

text: Heljä on suomalainen naisen etunimi.


title: Heljä

text: Nimi on muunnos suomalaisesta nimestä Helinä, joka taas on peräisin kreikkalaisperäisestä nimestä Helena. Heljän nimipäivä on 20. helmikuuta, samoin kuin Helinän, Helin ja Helyn.


title: Heljä

text: Suomessa nimi Heljä on Väestörekisterikeskuksen nimipalvelun mukaan annettu 1900-luvun alusta vuoden 2015 loppuun mennessä kaikkiaan 2 318 henkilölle, jotka ovat kaikki olleet naisia.


title: Hely

text: Hely on suomalainen naisen etunimi.


title: Hely

text: Nimi on muunnos suomalaisesta nimestä Helinä, joka taas on peräisin kreikkalaisperäisestä nimestä Helena. Helyn nimipäivä on 20. helmikuuta, samoin kuin Helinän, Helin ja Heljän.


title: Hely

text: Suomessa on Väestörekisterikeskuksen nimipalvelun mukaan ollut kirjoilla vuoden 2015 loppuun mennessä kaikkiaan 1 917 Hely-nimistä henkilöä, jotka ovat kaikki olleet naisia.


title: Hely

text: Hely voi olla myös esimerkiksi Helmi-nimestä käytetty kutsumamuoto.


title: Jacques Tourneur

text: Jacques Tourneur (12. marraskuuta 1904 Pariisi, Ranska – 19. joulukuuta 1977 Bergerac, Dordogne, Ranska) oli ranskalais-yhdysvaltalainen elokuvaohjaaja.


title: Jacques Tourneur

text: Jacque Tourneur muistetaan ennen muuta kauhuelokuvan klassikoista "Kissaihmiset" (1943), "Yö voodoo-saarella" (1943) ja "Paholaisen palvelija" (1957) sekä film noir -klassikosta "Varjot menneisyydestä" (1947).


title: Jacques Tourneur

text: Jacques Tourneur syntyi Ranskassa 12. marraskuuta 1904 ja hänen isänsä oli ohjaaja Maurice Tourneur. Perhe muutti Yhdysvaltoihin 1914 ja Tourneurista tuli Yhdysvaltojen kansalainen 1919.


title: Jacques Tourneur

text: Hän oli naimisissa Christianne Tourneurin kanssa.


title: Jacques Tourneur

text: Tourneur lopetti elokuvien tekemisen 1965 ja palasi Ranskaan, jossa hän kuoli 19. joulukuuta 1977.


title: Jacques Tourneur

text: Jacques Tourneur aloitti elokuva-alalla 1924 ensin toimistoapulaisena ja sittemmin näyttelijänä. Hän avusti myös isänsä elokuvissa ennen kuin he kummatkin palasivat Ranskaan 1928. Siellä hän työskenteli apulaisohjaajana ja leikkaajana isänsä elokuvissa.


title: Jacques Tourneur

text: Tournerin ensimmäinen ohjaustyö oli "Tout ça ne vaut pas l'amour" 1931. Hän ohjasi vielä muutaman elokuvan ennen kuin palasi takaisin Hollywoodiin 1935. Hän ei kuitenkaan löytänyt töitä ohjaajana vaan työskenteli avustavana ohjaajana MGM:llä ja David O. Selznickille. Hän tutustui Val Lewtoniin, kun yhdessä ohjasivat "Giljotiinin varjossa" -elokuvan taistelukohtaukset 1934. Sen jälkeen hän ohjasi parikymmentä lyhytelokuvaa MGM:lle.


title: Jacques Tourneur

text: Kun Lewton sai oman B-elokuvien tuotantoyksikön RKO:lta, hän valitsi Tourneurin ohjaajaksi. Hän ohjasi Lewtonille kolme kauhuelokuvaa 1943: "Kissaihmiset", "Yö voodoo-saarella" ja "Leopardimies". Ne menestyivät niin hyvin, että Tourneur siirrettiin ohjaamaan A-luokan elokuvia.


title: Jacques Tourneur

text: Tourneurin ensimmäinen ison budjetin elokuva Kunnian päivät – Gregory Peckin ensimmäinen elokuva. Se ei menestynyt, mutta Tourneur sai silti jatkaa A-luokan elokuvien ohjaamista. 1947 hän ohjasi film noirin klassikon "Varjot menneisyydestä". 1950-luvulla hän teki lännenelokuvia, muun muassa "Sanan voimalla", "Liekki ja nuoli" sekä "Lännen laki". Tourneur teki Britanniassa M.R. Jamesin kertomuksesta kauhuelokuvan "Paholaisen palvelija" (1957), josta on tullut kauhuelokuvan klassikko samaan tapaan kuten "Kissaihmisistä" ja "Yöstä voodoo-saarella".


title: Jacques Tourneur

text: 1950-luvun lopulta vuoteen 1965 asti (jolloin hän jäi eläkkeelle) Tourneur ohjasi myös paljon televisiosarjojen jaksoja. Hänen viimeisiksi elokuviksi jäivät "Hautaustoimisto hädässä" (1964) ja "Merenalainen kaupunki" (1965), joissa kummassakin pääosaa esitti Vincent Price.


title: Voimapop

text: Voimapop () on popmusiikin laji, jonka juuret ovat yhdysvaltalaisen popmusiikin kautta brittiläisessä popissa ja rockissa. Siinä käytetään vahvoja melodioita, lyhyitä harmonisia lauluosuuksia, tiiviitä sovituksia ja erottuvia kitarariffejä. Soitinsooloja on vähän, eikä bluesaineksia juuri näy. Soittimia on yleensä yksi tai useampia sähkökitaroita, sähköbasso, rummut ja joskus kosketinsoittimet ja syntetisaattori. Lajin vaikutus vaihteli vuosikymmenien mittaa, mutta on ollut yksi kestävimpiä rockin alalajeja.


title: Voimapop

text: The Whon Pete Townshend käytti sitä NME:n haastattelussa vuonna 1967 yhtyeen musiikkityylistä.


title: Vietnamin sisällissota (1772–1802)

text: Annamin vuosien 1772–1802 sisällissota oli talonpoikaiskapina, joka lopetti Lê- ja Trịnh-dynastioiden ja Nguyễn-suvun vallan. Sen aloittivat Tây Sơnista Bình Địnhin provinssista lähteneet kolme veljestä, joiden sukunimi Nguyễn oli sama kuin toisen hallitsevan suvun. Vanhin veljistä valtasi hallitsevalta Nguyễn-suvulta Quảng Namin ja Bình Địnhin maakunnat vuonna 1772. Kapinan tunnuslauseena oli "Ryöstäkää rikkailta, antakaa köyhille." Vangit vapautettiin ja viljavarastot jaettiin talonpoikien kesken. Vuonna 1773 veljekset valloittivat Quy Nhơnin, josta tuli pääkaupunki. Vuoteen 1778 mennessä koko Etelä-Vietnam oli heidän hallussaan Saigonia myöten. Viimeinen Nguyễn-suvun jäsen pakeni maasta vuonna 1783 ja liittoutui ranskalaisten kanssa, ja palasivat vuonna 1789.


title: Vietnamin sisällissota (1772–1802)

text: Sillä aikaa vuonna 1786 Tây Sơnin kapinalliset olivat voittaneet Trịnh-dynastian ja valloittaneet myös Pohjois-Vietnamin. Ensimmäistä kertaa 200 vuoteen koko Vietnam oli yhtenäinen valtio. Veljekset jakoivat maan kolmeen hallintoalueeseen, mutta tunnustivat Lê-dynastian maan muodolliseksi päämieheksi. Vuonna 1788 Lê-suvun keisari haki kuitenkin Kiinasta tukea Tây Sơnin kapinallisten kurittamiseen. Keskimmäinen veljeksistä julistautui keisariksi nimellä Quang Trung ja löi kiinalaiset. Hänen kuoltuaan vanhan ylimyssuvun edustaja valtasi alueita etelästä nuorimman veljeksen valta-alueelta. Hän nousi valtaan ranskalaisten tuella, otti nimekseen Gia Long nousi valtaan 1802 ja aloitti Nguyen-dynastian.


title: Ranskan Indokiinan sota (1858–1863)

text: Ranskan Indokiinan sota oli Ranskan sotaretki Indokiinaan vuosina 1858–1863. Sotaretken tavoitteena oli rajoittaa Siamin laajentumista alueella, saada taloudellista vaikutusvaltaa alueella ja lopettaa ranskalaisten lähetyssaarnaajien vainoaminen. Sodan tuloksena Ranska valloitti Kotšin-Kiinasta kolme vietnamilaista maakuntaa ja Kambodžasta tuli Ranskan protektoraatti.


title: Ranskan Indokiinan sota (1858–1863)

text: Vietnamilaisten vihamielisyys eurooppalaisia kohtaan johti siihen, että loppukesällä 1858 ranskalais-espanjalainen retkikunta pommitti ja valtasi Đà Nẵngin (myöhempi Tourane). Retkikuntaa vaivasivat trooppiset taudit ja heikko huolto, joten se ei pystynyt etenemään sisämaahan Vietnamin pääkaupunki Huếen. Sen sijaan retkikunta valtasi Gia Địnhin (myöhemmältä nimeltään Saigon) vuoden 1859 alussa. Kaupunkiin jätettiin tuhannen miehen varuskunta ja muut joukot palasivat Touraneen.


title: Ranskan Indokiinan sota (1858–1863)

text: Ranska yritti solmia rauhan Vietnamin keisarin Tự Đứcin kanssa, koska sen joukkoja vaivasi kolera ja se kävi Toista oopiumisotaa Kiinaa vastaan. Ranskalaiset lähetyssaarnaajat olivat kertoneet, että Vietnamin kristityt tukisivat ranskalaisvalloittajia, mutta näin ei käynyt. Kulkutautien ja vastarinnan takia ranskalaiset joutuivat luopumaan Touranesta alkuvuodesta 1860. Saigonin ranskalais-espanjalainen varuskunta joutui piiritetyksi.


title: Ranskan Indokiinan sota (1858–1863)

text: Pelko brittien etenemisestä alueelle sekä kaupallisten ja sotilaallisten etujen valvonta sai Ranskan kuitenkin edelleen panostamaan Vietnamin valtaamiseen. Kun Oopiumisota Kiinassa päättyi, alkoivat ranskalaiset edetä uudestaan Vietnamissa. Alkuvuodesta 1861 Ranska lähetti alueelle 70 sotalaivaa ja 3500 miestä, jotka lopettivat lähes vuoden kestäneen Saigonin varuskunnan piirityksen helmikuussa 1861. Uudet joukot kävivät sarjan kovia taisteluita, joiden seurauksena Ranska valloitti Saigonia ympäröivät maakunnat Kotšin-Kiinassa.


title: Ranskan Indokiinan sota (1858–1863)

text: Vuonna 1862 Pohjois-Vietnamissa alkoi kristittyjen tukema Tự Đứcin vastainen kapina ja tämän vuoksi kesäkuussa 1862 hän allekirjoitti Saigonin sopimuksen, jolla Ranska sai Saigonin ja valloittamansa kolme maakuntaa sen ympäristöstä, Poulo Condoren saaren ja suuret sotakorvaukset. Ranskan kaupankäynnille avattiin kolme satamakaupunkia ja ranskalaisille sotalaivoille sallittiin kulku ylös Mekongjokea. Lisäksi sopimuksessa taattiin toimintavapaus ranskalaisille lähetyssaarnaajille ja uskonnonvapaus. Ranskalaiset olivat yllättyneitä siitä, kuinka helposti Tự Đức taipui nöyryyttävään sopimukseen. Tehtyään rauhan Ranskan kanssa Tự Đức kukisti Pohjois-Vietnamin kapinan vuonna 1865.


title: Ranskan Indokiinan sota (1858–1863)

text: Vuonna 1863 Kotšin-Kiinan ranskalainen kuvernööri, amiraali Pierre-Paul de La Grandière pakotti Kambodžan kuningas Norodomin tunnustamaan ranskalaisten ylivallan ja Kambodžasta tuli Ranskan protektoraatti. Siam luopui vaatimuksistaan Kambodžassa vuonna 1867, kun sille luovutettiin Kambodžasta Angkorin ja Battambangin maakunnat.


title: Ranskan Indokiinan sota (1858–1863)

text: Vuonna 1887 Ranska yhdisti siirtomaansa Indokiinassa − Annamin, Tonkinin, Kambodžan ja Kotšin-Kiinan − Ranskan Indokiinaksi.


Jääkiekon 1. divisioonan maailmanmestaruuskilpailut 2009 pelattiin Liettuassa (lohko A) ja Puolassa (lohko B).


title: Jääkiekon 1. divisioonan maailmanmestaruuskilpailut 2009

text: IIHF:n rankingpisteet määräytyvät sijoitusten perusteella.


title: Balkenenden IV hallitus

text: Balkenenden IV hallitus oli Alankomaiden koalitiohallitus, jossa olivat mukana Christen Democratisch Appèl (CDA), Työväenpuolue ja ChristenUnie. Pääministeri oli Jan Peter Balkenende. Kuningatar Beatrix nimitti hallituksen 22. helmikuuta 2007, ja se kaatui 20. helmikuuta 2010.


title: Balkenenden IV hallitus

text: Balkenenden II hallitus kaatui kesäkuussa 2006, kun Demokraatit 66 -puolue veti tukensa pois hallitukselta, mikä johtui epäluottamuksesta siirtolaisministeri Rita Verdonkia kohtaan. Democraten 66 vaati Verdonkin eroa. Pääministeri Balkenende jätti eroilmoituksensa Beatrixille 30. kesäkuuta. Beatrix pyysi Balkenendea muodostamaan uuden väliaikaisen vähemmistöhallituksen, jossa olisi mukana Balkenenden CDA ja Kansanpuolue vapauden ja demokratian puolesta.


title: Balkenenden IV hallitus

text: Alankomaissa järjestettiin ennenaikaiset parlamenttivaalit marraskuussa 2006 uuden hallituksen muodostamiseksi. Alkujaan vaalit oli suunniteltu pidettäväksi toukokuussa 2007. Balkenenden CDA:sta tuli vaalien jälkeen suurin puolue, ja toiseksi eniten ääniä sai Työväenpuolue. Balkenenden neljänteen hallitukseen tuli ministereitä kolmesta puolueesta. Kaikkiaan ministereitä tuli 16, ja Beatrix nimitti hallituksen 22. helmikuuta 2007.


title: Balkenenden IV hallitus

text: Balkenenden neljäs hallitus ehti olla pystyssä kolme vuotta, kunnes se kaatui kiistaan Afganistan-operaatiosta helmikuussa 2010. Hallitus oli aiemmin päättänyt, että se vetää alankomaalaiset joukot pois Afganistanista elokuussa, kun sen mandaatti oli päättymässä. Nato oli kuitenkin pyytänyt Alankomaita pitämään sotilaansa Afganistanissa vielä elokuun jälkeenkin. CDA olisi ollut valmis siihen, mutta hallituksen toiseksi suurin puolue Työväenpuolue ei suostunut. Balkenende ilmoitti 20. helmikuuta, että maan hallitus oli kaatunut. Puolueet eivät päässet Afganistan-kysymyksessä yhteisymmärrykseen 16 tuntia kestäneiden neuvottujen jälkeen.


title: Balkenenden IV hallitus

text: Uudet parlamenttivaalit pidettiin 9. kesäkuuta 2010. Niiden jälkeen Alankomaille muodostettiin 14. lokakuuta 2010 uusi hallitus Mark Rutten ensimmäinen hallitus. Siihen asti Balkenende johti toimitusministeristöä.


title: Dmitri Tursunov

text: Dmitri Igorevitš Tursunov (, s. 12. joulukuuta 1982 Moskova) on venäläinen tennispelaaja. Parhaimmillaan hän on sijoittunut ATP-maailmanlistalle kaksinpelissä sijalle 20 lokakuussa 2006 ja nelinpelissä sijalle 36 kesäkuussa 2008. Hän on voittanut seitsemän ATP-turnausta kaksinpelissä ja kuusi ATP-turnausta nelinpelissä. Grand Slam -turnauksissa hän on pelannut kaksinpelissä neljännellä kierroksella ja nelinpelissä välierissä.


title: Dmitri Tursunov

text: Davis Cupissa Tursunov on edustanut Venäjää kymmenessä maaottelussa vuosina 2005–2009. Davis Cupin 2006 loppuottelussa Venäjä voitti Argentiinan. Loppuottelussa Tursunov ja Marat Safin voittivat nelinpelin Agustin Calleria ja David Nalbandiania vastaan. Vuoden 2007 Davis Cupin loppuottelussa Yhdysvallat voitti Venäjän Tursunovin hävittyä molemmat kaksinpelinsä.


title: Isomuurahaistasku

text: Isomuurahaistasku ("Thamnolaea cinnamomeiventris") on laajalla alueella Saharan eteläpuoleisessa Afrikassa tavattava sieppoihin kuuluva varpuslintu.


title: Isomuurahaistasku

text: Kooltaan isomuurahaistasku on noin 19–21 cm. Koiraan selkä, siivet, pää ja rinta ovat väriltään mustat. Siivissä on valkoinen juova. Vatsa sekä ylä- ja alaperä ovat väritykseltään kirkkaan kastanjanruskeat. Naarasisomuurahaistasku on selästään päästään ja siivistään tumman harmaa. Naaraalla ei ole valkoista juovaa siivissä. Vatsa ja perä ovat väriltään myös naaraalla kastanjanruskeat. Nuori lintu muistuttaa ulkonäöltään naarasta.


title: Isomuurahaistasku

text: Isomuurahaistaskua tavataan lähes koko Saharan eteläpuoleisessa Afrikassa. Laji puuttuu vain muutamista paikoista alueen itä- ja länsiosista. Lajin elinympäristöä ovat suhteellisen avoimet kivikkoiset alueet. Elinympäristössä kasvaa pensaikkoja ja korkeita puita erityisesti viikunoihin kuuluvaa "Ficus ingens" -lajia.


title: Isomuurahaistasku

text: Isomuurahaistaskut elävät pareittain tai pienissä parvissa. Lajia tavataan usein yhdessä kalliotamaanien ("Procavia capensis") kanssa.


title: Isomuurahaistasku

text: Laji on yksiavioinen eli lintu etsii itselleen uuden puolison vasta edellisen kuoltua. Lajin pesimäkausi kestää elokuusta joulukuuhun. Pesä sijaitsee puussa tai pensaassa ja usein laji käyttää hyödykseen viirupääskyjen ("Cecropis abyssinica") pesiä. Naaras munii kahdesta neljään sinistä munaa. Lajin laulu on sointuvaa ja lintu matkii myös muiden lintulajien laulua.


title: Isomuurahaistasku

text: Isomuurahaistaskut syövät selkärangattomia, hedelmiä ja kasvien mettä.


title: Hearts of Iron III

text: Hearts of Iron III on Paradox Interactiven kehittämä ja julkaisema toiseen maailmansotaan sijoittuva reaaliaikainen strategiapeli. Peli julkaistiin vuonna 2009 Microsoft Windowsille ja OS X:lle


title: Hearts of Iron III

text: "Hearts of Iron III" on monelta osin edeltäjiensä kaltainen. Siinä nähtäviä uudistuksia ovat:6. kesäkuuta 2010 julkaistiin lisäosa "". OS X -versio julkaistiin 23. kesäkuuta 2010.


title: Hearts of Iron III

text: Toinen lisäosa nimeltä "" julkaistiin 28. kesäkuuta 2011. OS X -versio julkaistiin 28. syyskuuta 2011.


title: Kissaihmisten kirous

text: Kissaihmisten kirous ("The Curse of the Cat People") on Val Lewtonin tuottama ja Robert Wisen ja Gunther von Fritschin ohjaama yhdysvaltalainen draamaelokuva vuodelta 1944.


title: Kissaihmisten kirous

text: Elokuvasta piti tulla "Kissaihmisten" jatko-osa, ja pääosissa ovatkin "Kissaihmisten" näyttelijät. Nimestään huolimatta siitä ei kuitenkaan tullut kauhuelokuvaa vaan herkkä kuvaus pikkutytöstä, joka elää omassa mielikuvitusmaailmassaan.


title: Kissaihmisten kirous

text: Tavalliseen tapaan tuottaja Val Lewtonille oli annettu elokuvan nimi "Kissaihmisten kirous", jonka pitäisi olla jatko-osa vuoden 1942 kauhuelokuvalle "Kissaihmisille", joka oli menestynyt äärimmäisen hyvin. Lewton ei kuitenkaan ollut lainkaan samaa mieltä, ja teki elokuvasta herkän tarinan pikkutytöstä ja tämän mielikuvitusmaailmasta.


title: Kissaihmisten kirous

text: Ohjaajaksi Lewton palkkasi Gunther von Fritschin, joka oli aikaisemmin tehnyt vain lyhytelokuvia. Kuvausten piti kestää 18 päivää, mutta niiden jälkeen Fritsch oli ehtinyt kuvata vasta puolet käsikirjoituksesta. Hänet korvattiin leikkaaja Robert Wisella, joka kuvasi elokuvan loppuun. Se oli Robert Wisen ensimmäinen ohjaustyö.


title: Kissaihmisten kirous

text: RKO:n johtoporras ei ollut järin tyytyväinen, kun se näki valmiin elokuvan. Lewton joutui kuvaamaan joitakin kohtauksia uudelleen ja lisäämään uusi kohtauksia. Niistä huolimatta elokuvasta ei silti tullut sellaista kauhuelokuvaa, mitä studio oli odottanut. Studio kuitenkin markkinoi sitä ikään kuin se olisi kauhuelokuva.


title: Kissaihmisten kirous

text: "Kissaihmisten kirous" ei menestynyt kovin hyvin, koska sen markkinointi oli niin harhaanjohtavaa. Elokuva sai kuitenkin hyviä arvosteluja useilta kriitikoilta, muun muassa James Ageeltä.


title: Andrew Weibrecht

text: Andrew Weibrecht (s. 10. helmikuuta 1986 Lake Placid, Yhdysvallat) on yhdysvaltalainen uransa lopettanut alppihiihtäjä, supersuurpujottelun olympiamitalisti.


title: Andrew Weibrecht

text: Weibrecht saavutti junioreiden MM-kilpailuissa pronssia supersuurpujottelussa Le Massifissa 2006. Aikuisten arvokilpailuihin hän osallistui ensimmäisen kerran Val d'Isèren MM-kilpailuissa 2009. Hän sai pronssia Vancouverin olympialaisten 2010 supersuurpujottelussa kukistettuaan neljänneksi sijoittuneen Werner Heelin kahdella sadasosasekunnilla. Samojen kisojen superyhdistetyssä hän oli yhdestoista. Sotšin olympialaisissa 2014 Weibrecht saavutti hopeaa super-G:ssä. Vailin / Beaver Creekin MM-kilpailuissa 2015 hän oli syöksylaskussa yhdeksäs.


title: Andrew Weibrecht

text: Weibrecht kilpaili maailmancupissa ensimmäisen kerran Beaver Creekissä marraskuussa 2006. Ensimmäiset maailmancup-pisteensä hän sai oltuaan vuotta myöhemmin samassa paikassa neljästoista superyhdistetyn kilpailussa. Kymmenen parhaan joukkoon hän sijoittui ensimmäisen kerran seuraavana päivänä oltuaan kymmenes Beaver Creekin syöksylaskussa. Kolmen parhaan joukkoon hän sijoittui ensimmäisen kerran oltuaan kolmas Beaver Creekin supersuurpujottelussa joulukuussa 2015. Parhaimmillaan hän on sijoittunut toiseksi Kitzbühelin supersuurpujottelussa tammikuussa 2016.


title: Andrew Weibrecht

text: Weibrecht on saanut Yhdysvaltojen mestaruuskilpailuissa hopeaa syöksylaskussa 2008. Hän voitti Nor-Am cupin kokonaiskilpailun ja yhdistetyn cupin kaudella 2006–2007. Hän on voittanut Nor-Am cupissa yhteensä neljä osakilpailua.


title: Andrew Weibrecht

text: Weibrecht lopetti uransa alppihiihtäjänä keväällä 2018.


title: Munsalan vaakuna

text: Munsalan vaakuna oli Munsalan kunnan tunnus. Sen joutsenaihe viittaa rannikkoseudun luontoon kuin myös vapauteen ja kaukokaipuuseen.


title: Munsalan vaakuna

text: Vaakunan selitys kuuluu ”sinisessä kentässä kultainen alainen hirsi ja sen yläpuolella kaksi lentävää hopeajoutsenta.” Vaakunan on suunnitellut Gustaf von Numers, se perustuu ehdotetun ajatuksen kansalaiskoulunopettajan Lars Pensarilta. Munsalan kunnanvaltuusto hyväksyi sen 16. maaliskuuta 1965 ja Sisäasiainministeriö vahvisti vaakunan käyttöön 4. marraskuuta samana vuonna.


title: Munsalan vaakuna

text: Vaakuna jäi epäviralliseksi kotiseutuvaakunaksi 1975, kun Munsala yhdistyi Uudenkaarlepyyn kaupunkiin yhdessä Uudenkaarlepyyn maalaiskunnan ja Jepuan kanssa.


Jääkiekon 1. divisioonan maailmanmestaruuskilpailut 2005 pelattiin Unkarissa (Lohko A) ja Alankomaissa (Lohko B) 17.-23. huhtikuuta.


title: Jääkiekon 1. divisioonan maailmanmestaruuskilpailut 2005

text: IIHF:n rankingpisteet määräytyvät sijoitusten perusteella.


title: Da Nangin kansainvälinen lentoasema

text: Da Nangin kansainvälinen lentoasema sijaitsee Đà Nẵngin kaupungin lähellä Vietnamin keskiosassa. Se on rakennettu vuonna 1940, ja samat kiitotiet ovat sekä ilmavoimien että siviililiikenteen käytössä. Nykyisin lentoasemaa käyttää 30 lentoyhtiötä 20 maasta.


Jääkiekon 1. divisioonan maailmanmestaruuskilpailut 2004 pelattiin Norjassa (lohko A) ja Puolassa (lohko B).


title: Jääkiekon 1. divisioonan maailmanmestaruuskilpailut 2004


title: Opetuksen eheyttäminen

text: Opetuksen eheyttäminen tarkoittaa oppilaan persoonan, opetuksen ja koulupäivän eheyttämistä. Useimmiten tarkoitetaan nimenomaan oppiaineksen ja opetustilanteiden jäsentämistä mielekkäiksi kokonaisuuksiksi.


title: Opetuksen eheyttäminen

text: Eheyttämisellä on kolme syytä: opetussuunnitelman päätavoite eli oppilaiden harmoninen kokonaiskehitys, loogisen oppiainejaon huono vastaavuus luonnollisten kokonaisuuksien kanssa sekä opetusopillinen näkemys.


title: Opetuksen eheyttäminen

text:
Eheyttäminen voi olla horisontaalista tai vertikaalista.
Horisontaalisella eheyttämisellä tarkoitetaan oppiaineiden välistä eheyttämistä.
Esimerkkejä tästä ovat kokonaisopetus, jossa oppiaineiden rajat
hämärtyvät tai katoavat kokonaan; rinnastaminen, jossa aihetta käsitellään
eri oppiaineissa samaan aikaan sekä projekti- ja teematyöskentely.


title: Opetuksen eheyttäminen

text:
Vertikaalinen eheyttäminen on oppiaineen sisäistä integraatiota,
esim. edetään tutusta tuntemattomaan ja konkreettisesta abstraktiin.
Onnistunut horisontaalinen eheyttäminen edellyttää hyvää vertikaalista
eheyttämistä. On tunnettava osat, jotka aikoo yhdistää.


title: Opetuksen eheyttäminen

text:
Eheyttäminen voi olla vapaata tai sidottua. Eurooppalaisen kokonaisopetuksen
luojana pidetään saksalaista Berthold Ottoa (1859 - 1933).
Otton opetuksessa otettiin huomioon lapsen luontainen
kiinnostus ympäristöä kohtaan. Opetus edusti vapaata kokonaisopetusta,
jossa lähtökohtana olivat oppilaiden omat elämykset ja
elämäntilanteet..
Eheyttämisen juuret ovat jo Herbartin (1776-1841) luomassa ensimmäisessä
pedagogisessa kokonaisteoriassa. Herbart pyrki kasvattamaan hyviä
ihmisiä. Hänen näkemyksessään eettisellä ja moraalisella kasvatuksella oli
keskeinen asema. Herbart jakoi tiedon alueen kahteen ryhmään. Hänen
mukaansa oli olemassa tieto, joka sisälsi kokemusperäisen ja tosiasiallisen
tiedon sekä teoreettiset ideat, ja toisaalta oli olemassa eettisiä intressejä,
jotka käsittivät henkilökohtaisen vakaumuksen, toisista välittämisen sekä
pyrkimykset hyväntekeväisyyteen, oikeudenmukaisuuteen ja tasa-arvoon.
Herbart halusi lisätä näiden kahden ryhmän integrointia koulussa


title: Opetuksen eheyttäminen

text:
Varsinaisena eheyttävän opetuksen uranuurtajana voi kuitenkin pitää
John Deweytä, joka näki koulun pienoisyhteiskuntana, jossa opittiin
mielekkään työskentelyn kautta. Näin koulusta tuli paikka, jossa opittiin
elämää varten. Opetuksen lähtökohtana olivat lapsen
neljä perusviettymystä, jotka ovat sosiaalinen viettymys, joka ilmenee
keskustelussa ja viestinässä, viettymys tutkimiseen ja keksimiseen,
viettymys tekemiseen ja rakentamiseen sekä viettymys taiteelliseen
ilmaisuun. Opetuksen eheyttämiseen Deweyllä oli
selkeä ohje: ”Asettakaa koulu yhteyteen elämän kanssa, niin kaikki
oppiaineet joutuvat pakostakin vuorovaikutukseen keskenään.”


title: Opetuksen eheyttäminen

text:
Suomessa opetuksen merkittävimmäksi eheyttäjäksi nousi Aukusti Salo,
joka oli saanut vaikutteita sekä saksalaisesta pedagogiikasta että Deweyn
ajattelusta. Salon kokonaisopetus oli sidottua ja korosti ennakkosuunnittelua.
Opetettavaa asiaa käsiteltiin samanaikaisesti eri oppiaineissa niin,
että oppiaineiden rajat heikkenivät tai katosivat. Vuorovaikutuksen eli
korrelaation periaatteen mukaisesti jokainen oppiaines liitettiin edellisen
jatkoksi. (Salo 1946.) Läpäiseväksi eheyttämisperiaatteeksi Salo valitsi
kotiseudun elämänpiirit (Kauranne 1994, 164).


title: Opetuksen eheyttäminen

text:
Opetuksen eheyttämistä on tutkittu melko vähän, mutta tutkimustulokset
kannustavat eheyttämiseen. Esimerkiksi Kaisu Kyröläinen (1994) tutki
eheyttävää opetusta suhteessa alkuopetuksen sosiaalis-emotionaalisiin
tavoitteisiin. Eheyttävän opetuksen didaktinen kokeilu toteutettiin Turun normaalikoulussa luokilla 1-2
opetusharjoittelun yhteydessä. Tutkimuksentulosten perusteella voidaan olettaa,
että eheyttävä opetus vaikuttaa positiivisesti oppilaan sosiaaliseen asemaan ja
taitoihin sekä vähentää kouluahdistuneisuutta. Eheytetyn opetuksen ryhmän
oppilaat asennoituivat kouluun selkeästi myönteisemmin kuin ainejakoista opetusta saaneet
oppilaat. Myös koeryhmän oppilaiden minäkuva oli positiivisempi. Luetun
ymmärtäminen, ongelmaratkaisutaito ja käsitteiden hallinta olivat
koeryhmässä vertailuryhmää parempia.
Heidi Karvinen (2003) käsitteli väitöskirjassaan kuvataidetta osana
eheyttämistä peruskoulun alaluokilla. Tutkimus pyrki selvittämään,
millainen ilmiö eheyttäminen on. Karvisen mukaan käsite aihekokonaisuus
on yhteydessä seitsemään kategoriaan: tilaan, resursseihin, aiheen
käsittelytapaan, laajuuteen ja kestoon, opetusjärjestelyihin, työskentelymuotoon
ja ilmapiiriin.


title: Opetuksen eheyttäminen

text:
Reetta Niemen (2009) väitöskirja käsittelee ympäristölähtöistä terveyskasvatuspedagogiikan
kehittämistä. Tämä tutkiva opettaja kuvailee, kuinka
hänen työnsä opettajana, ja sitä kautta myös toimintatutkimuksensa,
perustuvat horisontaaliseen eheyttämiseen, jossa terveystiedon sisältöjä
opiskellaan oppiainerajoja ylittävällä tavalla. Niemi korostaa opetuksen
suunnittelun merkitystä. Hän pyrkii siihen, että kaikki opetuskokonaisuudet
tukevat aihekokonaisuuksien teemoja. Luokassa toteutetaan yksi projekti
kerrallaan ja opiskelussa korostuu toiminnallisuus. Oppilaat osallistuvat
toiminnan suunnitteluun, tavoitteiden laatimiseen ja arviointiin. Myös
vanhemmat saavat etukäteen tietoa lukuvuoden opetuskokonaisuuksista ja
ovat olleet aktiivisesti mukana niiden toteuttamisessakin.


title: Opetuksen eheyttäminen

text:
Peruskoulun opetussuunnitelma (1970) korosti holistista opetussuunnitelmaideaa
sekä eettisten ja sosiaalisten tavoitteiden merkitystä kaikissa
oppiaineissa ns. läpäisevinä tavoitteina. POPS 1:n-komitean mukaan
jäsentynyt tietovarasto on helpompi omaksua, kun hahmotetaan ensin laaja
kokonaisuus, jota sitten eritellään pienempiin osa-alueisiin, kuin jos
yritettäisiin myöhemmin liittää eri osa-alueita kokonaisuuksiksi.
Eheyttämispyrkimykset tähtäsivät suoraan opetussuunnitelman päätavoitteeseen,
joka oli oppilaan harmonisen kokonaiskehityksen edistäminen.
Tavoitteet koskivat useita oppiaineita ja tarkoituksena oli laajempien
kokonaisuuksien muodostaminen ajattelun avulla eikä vain ulkoa
muistamalla. Opitut asiat oli tarkoitus ottaa käyttöön erilaisissa
elämäntilanteissa ja ongelmanratkaisutilanteissa. POPS 1 korosti sekä
horisontaalista että vertikaalista integraatiota. Komitea piti välttämättömänä,
että mahdollisimman pian päästäisiin integroituihin laajempiin oppikokonaisuuksiin
ja siten myös nykyistä harvempiin oppiaineisiin. Nämä
pyrkimykset eheyttää opetusta jäivät kuitenkin keskeneräisiksi. (Rinne
1984, 264-269.)


title: Opetuksen eheyttäminen

text:
Opetussuunnitelman (2004) aihekokonaisuudet sisältävät kansalaiskasvatuksen
aineksia ja heijastelevat ympäröivän maailman ilmiöitä. Aihekokonaisuudet
tarjoavat kouluille mahdollisuuden eheyttää opetusta. (Halinen 2004, 11.)
Aihekokonaisuuksia ovat ihmisenä kasvaminen; kulttuuri-identiteetti ja
kansainvälisyyskasvatus; viestintä ja mediataito, osallistuva kansalaisuus ja
yrittäjyys; vastuu ympäristöstä, hyvinvoinnista ja kestävästä tulevaisuudesta;
turvallisuus ja liikenne sekä ihminen ja teknologia.(POP 2004.)


title: Opetuksen eheyttäminen

text:
Viime aikoina Dillon (2006) on esittänyt eheyttämiseen liittyviä
ajatuksia määritellessään yhteyksien pedagogiikkaa (a pedagogy of
connection). Dillon perustelee oppiaineiden ja tieteiden integroimistarpeita
kestävän tulevaisuuden näkökulmasta. Aikamme suuret ja kompleksiset
kysymykset, sekä kasvatuksessa että yhteiskunnassa, eivät noudata
oppiaineiden rajoja vaan vaativat ajattelua, joka on laajempaa ja yleisempää.
Oppiaineiden rajat ylittävä työskentely vaatii ”juuriin menevää”(rhizomic)
ajattelua tiedon organisoinnissa ja sekä integroivaa että yhdistävää


title: Opetuksen eheyttäminen

text:
Myös Åhlberg on kuvaillut kokonaisuutta koskevan, integroivan teorian
piirteitä. Tieteellinen holismi ( integrativism) on lähestymistapa, jossa
keskitytään samaan aikaan sekä systeemiin että sen relevantteihin osiin sekä
siihen, miten osat liittyvät toisiinsa. Se on lähestymistapa, joka ottaa
huomioon tieteen ja taiteen sekä muut inhimillisen toiminnan tuotokset ja
perustuu siinä mielessä tieteelliseen humanismiin. Jokainen on vastuussa
oppimisestaan, ajattelustaan sekä toiminnastaan ja rakentaa omaa
integroivaa teoriaansa. Elämä on täynnä tilanteita, joissa tehdään valintoja,
joiden pohjalta elämä ainakin osittain rakentuu. Åhlberg kuvaa yhdistävää,
integroivaa teoriaa (integrating theory) koko ajan rakentuvaksi konstruktivistiseksi
teoriaksi, jossa etsitään viisautta sekä laajempaa ja syvempää
syysuhteiden ja päättelyketjujen ymmärtämistä. Viisaus edellyttää tietoa,
ja reflektiota. Rakkaus, huolehtiminen, on yksi integroivan
teorian pääelementeistä. Huolehtiva, välittävä, yhteisö on ihanne kestävän
tulevaisuuden kannalta. Välittäminen tekee elämästä tarkoituksellista.
(Åhlberg 1998, 17-20.)


title: Opetuksen eheyttäminen

text: Otavan Opistolla on toteutettu ilmiöpohjaista opetusta. Ilmiöpohjainen opetus on oppiainerajoja rikkovaa ja ylittävää sekä ongelmakeskeistä. Sen lähtökohtana ovat todellisen maailman ilmiöt, joita käsitellään aidossa kontekstissa. Oppimisen tavoitteena on ymmärtäminen ja opetus lähtee liikkeelle oppijoiden kiinnostuksen kohteista ja itse asettamista kysymyksistä. Tähän samaan pyrkii myös opetuksen eheyttäminen.


title: Opetuksen eheyttäminen

text: Eheyttäviä opetuksellisia ratkaisuja ovat mm.


title: Urjalan vaakuna

text: Urjalan vaakuna on Pirkanmaalla sijaitsevan Urjalan kunnan tunnus. Vaakunan apilaristi viittaa niihin maallisen ja hengellisen työn hedelmiin, joita on syntynyt esi-isien työn tuloksena. Liekit kuvaavat alueen soilta nostetun turpeen käyttöä ja kuinka erämaat on raivattu viljelysmaiksi.


title: Urjalan vaakuna

text: Vaakunan selitys on: ”punaisessa kentässä hopeinen apilaristi, jonka kustakin kulmasta lähtee kultainen liekki”. Vaakunan on suunnitellut Toivo Vuorela, ja Urjalan kunnanvaltuusto hyväksyi sen kokouksessaan 14. maaliskuuta 1955. Sisäasiainministeriö vahvisti vaakunan käyttöön 13. kesäkuuta samana vuonna.


title: Brad Gillis

text: Brad Gillis (s. 1957) on yhdysvaltalainen kitaristi, joka tunnetaan etenkin Night Ranger-yhtyeen kitaristina. Hänen muita yhtyeitään ovat olleet muun muassa Ozzy Osbourne ja Rubicon. Gillis on myös julkaissut sooloalbumeja. Hänen soittotyyliinsä tavaramerkkeihin kuuluu etenkin vibrakammen tiuha käyttö.


title: Jelena Hrustaljova

text: Jelena Vladimirovna Hrustaljova (, s. 28. syyskuuta 1980 Krasnojarsk, Venäjän SFNT, Neuvostoliitto) on nykyisin Kazakstania edustava ampumahiihtäjä, joka on aiemmin edustanut Venäjää ja Valko-Venäjää.


title: Jelena Hrustaljova

text: Hrustaljova edusti Venäjää saavuttaessaan junioreiden MM-hopeaa takaa-ajossa ja viestissä Hochfilzenissä 2000. Hän voitti samana vuonna myös junioreiden Euroopan-mestaruuden normaalimatkalla ja viestissä Zakopanessa sekä rulla-ampumahiihdon MM-hopeaa junioreiden sprinttikilpailussa Hanti-Mansijskissa.


title: Jelena Hrustaljova

text: Hrustaljova kuului Salt Lake Cityn olympialaisissa 2002 Valko-Venäjän joukkueeseen, joka sijoittui viestissä seitsemänneksi. Seuraavana talvena hän edusti jälleen Venäjää voittaessaan Euroopan-mestaruuden normaalimatkalla ja viestissä Forni Avoltrin kisoissa. Vuonna 2005 hän kuului Venäjän kultajoukkueeseen Novosibirskin EM-kilpailujen viestissä.


title: Jelena Hrustaljova

text: Hrustaljova edusti Kazakstania saavuttaessaan rulla-ampumahiihdon MM-kilpailuissa Otepäässä 2007 hopeaa sprintissä ja yhteislähdössä. Pyeongchangin MM-kilpailuissa 2009 hän sijoittui normaalimatkalla kuudenneksi. Seuraavana kesänä hän sai pronssia Oberhofin rulla-ampumahiihdon MM-kisojen takaa-ajossa. Vancouverin olympialaisissa 2010 hän sai normaalimatkalla hopeaa selvittyään kilpailusta ilman sakkominuutteja. Se oli samalla hänen ensimmäinen palkintosijansa maailmancupissa. Samojen kisojen pikakilpailussa hän sijoittui viidenneksi ja takaa-ajossa 11:nneksi.


Jääkiekon 1. divisioonan maailmanmestaruuskilpailut 2003 pelattiin Unkarissa (Lohko A) ja Kroatiassa (Lohko B) 13.–21. huhtikuuta.


title: Jääkiekon 1. divisioonan maailmanmestaruuskilpailut 2003

text: IIHF:n rankingpisteet määräytyvät sijoitusten perusteella.


title: Koripallon Ranskan cup

text: Koripallon Ranskan cup on Ranskan koripalloliiton vuosittain järjestämä turnaus, joka pelataan pudotuspelisysteemillä, jolloin voittaja jatkaa seuraavalle kierrokselle ja häviäjä putoaa cupista pois. Cup on järjestetty vuodesta 1953 lähtien.


title: Vino Nobile di Montepulciano

text: Vino Nobile di Montepulciano on toscanalainen viini, joka perustuu Sangiovese-rypäleeseen. Nimensä mukaan sitä valmistetaan Montepulcianon alueella. Sitä kypsytetään tammitynnyreissä kaksi vuotta. Se on kuiva viini, jonka herkässä bukeessa on orvokintuoksua. Sitä ei pidetä aivan läheisen Brunellon veroisena viininä. Kuitenkin 1500-luvulla paavi piti Vino Nobilea niin hyvänä, että hän ”aateloi” sen.


title: Noi Bain kansainvälinen lentoasema

text: Noi Bain kansainvälinen lentoasema sijaitsee 45 kilometrin päässä Hanoin kaupungin keskustasta Vietnamin pohjoisosassa. Lentoasemalla on kaksi yhdensuuntaista kiitotietä. Se on sekä siviili- että sotilasliikenteen käytössä.


title: Oleksandr Pjatnytsja

text: Oleksandr Serhijovytš Pjatnytsja (, s. 14. heinäkuuta 1985 Dnepropetrovsk, Ukraina) on ukrainalainen keihäänheittäjä.


title: Oleksandr Pjatnytsja

text: Pjatnytsja sai pronssia alle 23-vuotiaiden EM-kilpailuissa Debrecenissä 2007. Hän sijoittui viidenneksi tuloksella 80,60 m. Barcelonan EM-kilpailuissa 2010 hän oli neljäs tuloksella 82,01. Berliinin MM-kilpailuissa 2009 ja Daegun MM-kilpailuissa 2011 hän karsiutui loppukilpailusta. Helsingin EM-kilpailuissa 2012 hän sijoittui viidenneksi.


title: Oleksandr Pjatnytsja

text: Lontoon olympialaisissa 2012 Pjatnytsja sijoittui alun perin toiseksi tuloksella 84,51 häviten voittajalle Keshorn Walcottille seitsemän senttimetriä. Pjatnytsja kuitenkin menetti mitalinsa vuonna 2016 kun hänen Lontoossa antamansa dopingnäyte osoittautui positiiviseksi uusintatesteissä. Hän sai kahden vuoden kilpailukiellon ajalle 26.5.2016–25.5.2018 ja kaikki hänen tuloksensa aikaväliltä 11.8.2012–10.8.2014 hylättiin takautuvasti.


title: Oleksandr Pjatnytsja

text: Pjatnytsjan ennätys on 86,12 m, jonka hän heitti Kiovassa 20. toukokuuta 2012.


Jääkiekon 2. divisioonan maailmanmestaruuskilpailut 2003 pelattiin A-lohkon osalta Koreassa ja B-lohko Bulgariassa.


title: Jääkiekon 2. divisioonan maailmanmestaruuskilpailut 2003

text: 11.-13.4.2002 México


text: Pohjois-Korea ja Meksiko 2.divisioonaan, Uusi-Seelannin kausi jatkui 3. divisioonassa.


text: Pääartikkeli: Jääkiekon 2. divisioonan karsintasarja 2002


title: Cần Thơ

text: Cần Thơ on kaupunki Vietnamin eteläosassa. Se on Mekongin suiston suurin kaupunki. Vuonna 1999 siellä oli 245 364 asukasta.


title: Cần Thơ

text: Cần Thơ sijaitsee Mekongin sivujoen Hau Giangin rannalla, 170 km Hồ Chí Minhin kaupungista. Sieltä on yhteys merelle niin että kaupungin satamaan tulee laivoja ulkomailta. Ympäröivä maaseutu tuottaa viljaa, hedelmiä ja kalaa koko maan tarpeisiin. Kelluvat kauppatorit ravintoloineen ovat kaupungin tunnetuin piirre.


title: Cần Thơ

text: Kaupungissa toimii Mekongin suistoalueen huomattavin yliopisto, joka on perustettu vuonna 1966.


title: Cần Thơ

text: Cần Thơn lentokentän laajennustyöt ovat käynnissä. Lentoasema palvelee toistaiseksi kotimaanliikennettä, mutta vuoden 2010 lopulla avattavaksi suunnitellun laajennuksen jälkeen sieltä on tarkoitus lentää myös muihin Aasian maihin.


title: Arsenikkia ja vanhoja pitsejä

text: Arsenikkia ja vanhoja pitsejä ("Arsenic and Old Lace") on Frank Capran ohjaama yhdysvaltalainen mustan huumorin komediaklassikko vuodelta 1944. Se kertoo veljenpojasta, joka saa yllätyksekseen huomata, etteivät hänen herttaisten tätiensä harrastukset ole kovin viattomia.


title: Arsenikkia ja vanhoja pitsejä

text: Vuonna 2017 BBC:n äänestyksessä 253 eri puolilta maailmaa olevaa kriitikkoa valitsi elokuvan kaikkien aikojen sadan parhaan komedian listalle.


title: Arsenikkia ja vanhoja pitsejä

text: Elokuva oli Suomessa Valtion filmitarkastamon kokonaan kieltämä vuodesta 1944 vuoteen 1949 asti. Sensuurista vapautumisen jälkeen elokuva sai Suomen ensi-iltansa 29.4.1949.


title: Arsenikkia ja vanhoja pitsejä

text: Brewsterin sisarukset Abbey ja Martha asuvat Brooklynissä eikä kukaan aavista, että nämä herttaiset vanhat neidit vapaa-aikanaan myrkyttävät vanhoja, yksinäisiä herrasmiehiä, jotta he voisivat kuolla ”hymy huulillaan”. Ruumiit hautaa kellariin heidän sisarenpoikansa Teddy, joka kuvittelee olevansa Theodore Roosevelt ja luulee uhrien olevan Panaman kanavan rakennustöissä kuolleita miehiä. Abbeyn ja Marthan sisarenpoika Mortimer tulee ilmoittamaan, että hän on mennyt naimisiin, mutta löytääkin yllättäen ruumiin ikkunapenkistä. Lisäksi paikalle ilmaantuu Mortimerin kolmas veli Jonathan, pakomatkalla oleva murhaaja, joka on äärimmäisen närkästynyt, kun saa tietää tätiensä murhanneen 12 miestä eli enemmän kuin hän itse. Jonathan jää kuitenkin kiinni ja Teddy toimitetaan parantolaan. Koska tädit eivät halua erota Teddystä, myös he lähtevät parantolaan, mikä päättää heidän ”hyväntekeväisyystoimintansa”. Lopuksi he paljastavat vielä Mortimerille, että tämä on ottolapsi. Mortimer on äärimmäisen helpottunut kuulleessaan, ettei ole sukua murhanhimoisille Brewstereille.


title: Arsenikkia ja vanhoja pitsejä

text: Elokuva kuvattiin 1941 kahdeksassa viikossa, mutta tekijänoikeuksien takia sen ensi-ilta oli vasta 1944.


title: Annette Gerritsen

text: Annette Gerritsen (s. 11. lokakuuta 1985 Ilpendam, Pohjois-Hollanti, Alankomaat) on alankomaalainen pikaluistelija, joka on erikoistunut sprinttimatkoille.


title: Annette Gerritsen

text: Gerritsen sai Vancouverin olympialaisissa 2010 hopeaa 1 000 metrillä ajalla 1.16,58. Hän hävisi kilpailun voittaneelle Christine Nesbittille kaksi sadasosasekuntia. Sprinttereiden MM-kilpailuissa hän on saanut hopeaa Heerenveenissä 2011, pronssia Heerenveenissä 2008 ja ollut kuudes samassa kaupungissa 2006. Matkakohtaisissa MM-kilpailuissa Naganossa 2008 hän sai pronssia sekä 500 että 1 000 metrillä. Maailmancupin kokonaiskilpailussa hän oli toinen 500 metrillä kaudella 2007–2008. Junioreiden MM-kilpailuissa hän saavutti kultaa joukkuekilpailussa Rosevillessa 2004 sekä kultaa joukkuekilpailussa ja hopeaa yleisluistelussa Seinäjoella 2005.


title: Kyyrölä

text: Kyyrölä on:


title: Annamin ylänkö

text: Annamin ylänkö on vuoristoylänköalue, joka kattaa Vietnamin keskiosat ja osia Laosista ja Kambodžasta. Sen rinteillä kasvatetaan teetä, kahvia ja kumia. Ylängön korkein kohta on Ngọc Linh (Ngoc Pan), 2 598 m.


title: Annamin ylänkö

text: Alue, varsinkin sen eteläosan sademetsät, tunnetaan monipuolisesta kasvistostaan ja eläimistöstään. Siellä elää tiikereitä, puuleopardeja, elefantteja, gaureja, bantengeja ja muita uhanalaisia eläimiä.


title: Annamin ylänkö

text: Annamin ylängöllä on useita kansallispuistoja, kuten Bạch Mãn kansallispuisto ja Cát Tiênin kansallispuisto.


title: Katri Tätilä

text: Katri Maria Aleksandra Tätilä () oli suomalainen taidemaalari ja -graafikko. Hän oli yksi Suomen keskeisimmistä naistaiteilijoista toisen maailmansodan jälkeen. Tätilän tuotanto vaihtelee suurista julkisista monumentaalimaalauksista pieniin grafiikkalehtisiin. Öljymaalaustensa lisäksi hän teki myös akvarelleja, piirustuksia ja pastelleja. Kupittaan Savessa hän teki keramiikkaa ja grafiikkaa.


title: Katri Tätilä

text: Tätilä opiskeli Suomen Taideyhdistyksen piirustuskoulussa 1931–1933 ja Turun Taideyhdistyksen piirustuskoulussa 1936–1937. Hän asui 1940-luvulla Naantalin Tammistossa. Nykyään Tätilän teoksia löytyy muun muassa Wäinö Aaltosen museon kokoelmista.


title: Jääkiekon maailmanmestaruuskilpailut 1969

text: Jääkiekon maailmanmestaruuskilpailujen A-sarja 1969 pelattiin Tukholmassa, Ruotsissa. B- ja C-sarjaa isännöi Jugoslavia (Ljubljana ja Skopje). A-sarja pelattiin kuuden joukkueen kaksinkertaisena sarjana. Kärkijoukkueet Neuvostoliitto, Ruotsi ja Tšekkoslovakia päätyivät tasapisteisiin ja järjestys jouduttiin selvittämään maalilukujen avulla. Neuvostoliitto nousi mestariksi. Tšekkoslovakialle mestaruuttakin tärkeämpää oli Neuvostoliiton lyöminen keskinäisissä otteluissa maiden välien ollessa kireät (ks. Prahan kevät). Kisat piti alun perin pelata Tšekkoslovakiassa, mutta vallankumouksen takia ne siirrettiin Ruotsiin.


text: Yhdysvallat putosi B-sarjaan.


text:
15. maaliskuuta 1969 – Tukholma
Maalit: 13:41 Jiří Holík, 28:12 Nedomanský, 33:45 Suchý (Jiří Holík), 49:43 Ševčík (Jiřík), 50:22 Suchý (Černý), 52:17 Horešovský (Golonka) – 23:26 King.
Tuomarit: Wiking, Dahlberg (SWE)
Jäähyt: 3x2 : 5x2
Yleisöä: 6 440
Tšekkoslovakia: Dzurilla (Lacký) – Suchý, Horešovský, Machač, Pospíšil, Bednář – Ševčík, Golonka, Jiřík – Nedomanský, Jar. Holík, Jiří Holík – Hrbatý, Farda, Černý.


text: Kanada: W. Stephenson (Rex) – Begg, O‘Malley, K. Stephenson, Bownas, Murdoch, Demarco – Pinder, Huck, Mott – Bayes, Caffey, King – Bourbonnais, Lefley, Hargreaves.


text:
15. maaliskuuta 1969 – Tukholma
Maalit: 4:56 Henriksson (Olsson), 12:46 Henriksson Nilsson), 16:07 Lundström (Sjöberg), 39:56 Lundström (Carlsson), 40:28 Sterner (Nilsson), 47:49 Nilsson (Sterner) – 18:43 Isaksson (Jylha), 32:42 Keinonen, 48:22 J. Peltonen (Mononen).
Tuomarit: Joyal, Villancourt (CAN)
Jäähyt: 3x2 : 2x2
Yleisöä: 4 368


text:
15. maaliskuuta 1969 – Tukholma
Maalit: 9:12 Staršinov, 14:34 Staršinov (Zimin), 17:27 Michajlov (Charlamov), 20:13 Jurzinov (Firsov), 20:36 Firsov, 21:58 Staršinov (Kuzkin), 27:52 Mišakov (Firsov), 28:35 Petrov (Michajlov), 29:08 Michalov (Charlamov), 29:21 Michajlov, 30:47 Jurzinov, 32:43 Firsov, 37:29 Paldjev (Charlamov), 39:27 Mišakov (Jurzinov), 40:18 Malcev (Romiševskij), 51:13 Firsov (Romiševskij), 56:48 Staršinov (Petrov) – 41:15 C. Lackey (Christiansen), 58:34 C. Lackey (Coppo).
Tuomarit: Sillankorva (FIN), Baťa (TCH)
Jäähyt: 3x2 : 7x2
Yleisöä: 2 237


text:
16. maaliskuuta 1969 – Tukholma
Maalit: 17:38 Pinder, 21:54 Caffery, 56:25 Bourbonnais (Heindl), 56:44 Huck (Bourbonnais) – 7:49 Keinonen.
Tuomarit: Baťa (TCH), Seglin (URS)
Jäähyt: 6x2 : 1x2
Yleisöä: 5 596


text:
16. maaliskuuta 1969 – Tukholma
Maalit: 12:10 Nilsson (Sterner), 18:04 S.-G. Johansson (Nilsson) – 3:37 Malcev (Charlamov), 20:54 Michajlov (Paldjev), 47:20 Staršinov (Jakušev), 50:50 Charlamov (Firsov).
Tuomarit: Trumble (USA), Joyce (CAN)
Jäähyt: 3x2 : 7x2
Yleisöä. 10 014


text:
16. maaliskuuta 1969 – Tukholma
Maalit: 1:21 Nedomanský (Jaroslav Holík), 19:06 Farda, 21:48 Suchý (Jaroslav Holík), 26:35 Jaroslav Holík (Suchý), 26:52 Hrbatý (Suchý), 35:50 Golonka (Havel), 42:48 Jaroslav Holík (Nedomanský), 55:38 Nedomanský (Klapáč) – 15:54 Lackey (Coppo), 31:47 Christiansen (Sheehy), 34:04 Stordahl (Riechert).
Tuomarit: Dahlberg (SWE), Vaillancourt (CAN)
Jäähyt: 4x2 : 11x2
Yleisöä: 1 791
Tšekkoslovakia: Dzurilla (Lacký) – Machač, Pospíšil, Suchý, Horešovský, Bednář – Havel, Golonka, Augusta – Nedomanský, Jar. Holík, Klapáč – Hrbatý, Farda, Černý – Ševčík.
Yhdysvallat: Curran – Riutta, C. Lackey, Branch, Paradise, Mayasich – Nasland, Coppo, Pleau – Stordahl, Reichert, Cambucci – Sheehy, Christiansen, Markle.


text:
18. maaliskuuta 1969 - Tukholma
Maalit: 10:43 Suchý (Nedomanský), 12:07 Machač (Pospíšil), 13:40 Machač (Jar. Holík), 16:59 Jiří Holík (Jar. Holík), 26:00 Nedomanský (Jar. Holík), 30:14 Nedomanský (Jar. Holík), 34:56 Machač (Jar. Holík) – 11:20 Partinen (Rantasila), 33:22 Mononen (Ketola), 45:25 Rantasila (J. Peltonen), 48:36 Rantasila.
Tuomarit: Joyal, Villancourt (CAN)
Jäähyt: 9x2 : 3x2
Yleisöä: 6 771
Tšekkoslovakia: Dzurilla – Machač, Pospíšil, Suchý, Bednář, Horešovský – Ševčík, Golonka, Augusta – Nedomanský, Jar. Holík, Jiří Holík – Hrbatý (Klapáč), Farda, Černý.


text: Suomi: Ylönen – Lindström, Marjamäki, Rantasila, Partinen, Koskela – Oksanen, Wahlsten, Keinonen – E. Peltonen, J. Peltonen, Leimu – Mononen, Ketola, Harju – Isaksson.


text:
18. maaliskuuta 1969 - Tukholma
Maalit: 4:49 Karlsson, 23:44 Sterner (Nilsson), 27:54 Olsson (Henriksson), 32:17 S.-G. Johansson (Lundström), 44:43 Lundström (S.-G. Johansson), 45:34 Sterner (Palmqvist), 57. Carlsson (Sterner), 57:58 Milton (Hysing) – 5:10 Markle (Sheehy), 12:11 Pleau (Lackey).
Tuomarit: Seglin (URS), Sillankorva (FIN)
Jäähyt: 0 : 3x2
Yleisöä:7 887


text:
18. maaliskuuta 1969 - Tukholma
Maalit: 5:09 Vikulov, 5:53 Firsov (Malcev), 6:07 Charlamov (Paladjev), 8:26 A. Jakušev (Zimin), 12:07 Firsov (Malcev), 22:09 Charlamov, 35:46 Vikulov (Lutčenko) – 14:58 Pinder (Mott).
Tuomarit: Trumble (USA), Wiking (SWE)
Jäähyt: 7x2 : 6x2
Yleisöä: 10 177


text:
19. maaliskuuta 1969 - Tukholma
Maalit: 6:08 Firsov (Malcev), 9:32 Charlamov (Malcev), 19:47 Malcev (Vikulov), 27:42 Petrov (Michajlov), 49:38 Paladjev, 57:57 Petrov (Charlamov) – 54:00 Oksanen (Mononen).
Tuomarit: Baťa (TCH), Dahlberg (SWE)
Jäähyt: 4x2 : 3x2
Yleisöä: 3 349


text:
19. maaliskuuta 1969 - Tukholma
Maalit: 2:32 Palmqvist (Sterner), 57:05 Nilsson (Nordlander).
Tuomarit: Trumble (USA), Joyal (CAN)
Jäähyt: 7x2 + Horešovský 5 min + Suchý 10 min : 5x2
Yleisöä: 7 840
Tšekkoslovakia: Dzurilla – Machač, Pospíšil, Suchý, Bednář, Horešovský – Hrbatý, Golonka, Augusta – Nedomanský, Jar. Holík, Jiří Holík – Ševčík, Farda, Černý.


text: Ruotsi: Holmqvist – Carlsson, Svedberg, Nordlander, Sjöberg, Milton, N. Johansson – Palmqvist, Sterner, Nilsson – Karlsson, S. Johansson, Lundström – Yderström, Nygren, Hysing.


text:
20. maaliskuuta 1969 - Tukholma
Maalit: 10:49 Huck (O’Malley), 44:15 Caffery, 51:20 Hargreaves (Mott), 52:42 King (Caffery), 57:43 Bayes (Begg).
Tuomarit: Wiking (SWE), Sillankorva (FIN)
Jäähyt: 4x2 : 2x2
Yleisöä: 2 055


text:
21. maaliskuuta 1969 - Tukholma
Maalit: 13:52 Lundström (S.-G. Johansson), 21:44 Lundström (Sterner), 25:09 Sjöberg (Nygren), 29:23 Svedberg (S.-G. Johansson), 44:12 S.-G. Johansson (Karlsson) – 7:42 Caffery (O’Malley).
Tuomarit: Seglin (URS), Trumble (USA)
Jäähyt: 5x2 : 10x2
Yleisöä: 9 916


text:
21. maaliskuuta 1969 - Tukholma
Maalit: 32:56 Suchý (Jar. Holík), 46:23 Černý (Suchý).
Tuomarit: Dahlberg (SWE), Vaillancourt (CAN)
Jäähyt: 4x2 : 5x2
Yleisöä: 7 957


text: Tšekkoslovakia: Dzurilla – Suchý, Horešovský, Machač, Pospíšil, Bednář – Hrbatý, Jar. Holík, Jiří Holík – Ševčík, Golonka, Černý – Klapáč, Nedomanský, Augusta – Havel.


text: Neuvostoliitto: Zinger – Davydov, Romiševskij, Ragulin, Lutčenko, Paladjev – Zimin, Staršinov, Jakušev – Vikulov, Malcev, Firsov – Charlamov, Petrov, Michajlov – Mišakov.


text:
22. maaliskuuta 1969 – Tukholma
Maalit: 9:07 E. Peltonen (J. Peltonen), 21:47 Leimu, 40:33 Wahlsten (Oksanen), 42:53 E. Peltonen (J. Peltonen) – 1:30 Pleau (Coppo), 56:04 Mayasich, 58:13 Sheehy.
Tuomarit: Baťa (TCH), Wiking (SWE)
Jäähyt: 2x2 : 4x2
Yleisöä: 5 194


text:
23. maaliskuuta 1969 - Tukholma
Maalit: 18:40 Mayasich (Stordahl), 34:27 Skime (Sheehy), 47:36 Mayasich (Stordahl), 48:26 Naslund (Coppo) – 1:37 Firsov (Vikulov), 11:25 Paladjev (Vikulov), 17:10 Jurzinov (Mišakov), 23:02 Mišakov, 31:56 Charlamov, 45:23 Petrov (Charlamov), 54:44 Michajlov, 55:47 Mišakov (Staršinov).
Tuomarit: Silankorva (FIN), Joyal (CAN)
Jäähyt: 2x2 : 3x2
Yleisöä: 3 341


text:
23. maaliskuuta 1969 – Tukholma
Maalit: 3:14 Karlsson (S.-G. Johansson), 8:26 Karlsson (Lunström), 20:35 Karlsson (S.-G. Johansson), 26:24 S.-G. Johansson (Milton), 42:04 Sjöberg (S.-G. Johansson).
Tuomarit: Seglin (SWE), Villancourt (CAN)
Jäähyt: 4x2 : 4x2
Yleisöä: 9 980


text:
23. maaliskuuta 1969 - Tukholma
Maalit: 14:43 Golonka (Suchý), 33:10 Hrbatý (Jar. Holík), 51:13 Jar. Holík (Jiří Holík) – 9:57 Heindl (Stephenson), 47:15 Bayes (Coffery).
Tuomarit: Dahlberg (SWE), Trumble (USA)
Jäähyt: 2x2 : 4x2
Yleisöä: 6 619


text: Tšekkoslovakia: Dzurilla – Suchý, Horešovský, Machač, Pospíšil, Bednář – Hrbatý, Jar. Holík, Jiří Holík – Klapáč, Nedomoanský, Augusta – Ševčík, Golonka, Černý – Havel.


text: Kanada: W. Stephenson – O‘Malley, Begg, Demarco, K. Stephenson, Murdoch - Heindl, Huck, Bourbonnais – Mott, Pinder, Hargreaves – King, Caffery, Bayes - O‘Shea.


text:
24. maaliskuuta 1969 – Tukholma
Maalit: 13:08 Nygren (Hysing), 26:29 Sjöberg (Sterner) – 17:45 Petrov (Michajlov), 24:44 Michajlov (Firsov), 47:35 Michajlov (Petrov).
Tuomarit: Joyal, Villancourt (CAN)
Jäähyt: 3x2 : 3x2
Yleisöä: 9 942


text:
25. maaliskuuta 1969 - Tukholma
Maalit: 14:45 Jiřík (Machač), 19:25 Jiří Holík (Hrbatý), 28:39 Nedomanský (Machač), 59:55 Jiřík (Ševčík) – 8:28 Keinonen (Isaksson), 9:01 Isaksson.
Tuomarit: Wiking (SWE), Trumble (USA)
Jäähyt: 6x2 : 6x2
Yleisöä: 3 893
Tšekkoslovakia: Dzurilla (Lacký) – Horešovský (Bednář), Suchý, Machač, Pospíšil – Ševčík, Golonka, Jiřík – Hrbatý, Jar. Holík, Jiří Holík – Klapáč (Havel), Nedomanský, Černý.


text: Suomi: Ylönen – Lindström, Partinen, Rantasila, Koskela, Marjamäki – Oksanen, Wahlsten, Keinonen – E. Peltonen, J. Peltonen, Leimu – Mononen, Isaksson, Jylhä – Johansson.


text:
25. maaliskuuta 1969 - Tukholma
Maali: 19:12 Mott (Pinder).
Tuomarit: Baťa (TCH), Seglin (URS)
Jäähyt: 5x2 : 5x2
Yleisöä: 2 180


text:
26. maaliskuuta 1969 - Tukholma
Maalit: 33:53 Leimu (E. Peltonen), 44:13 Isaksson, 46:28 Oksanen (Wahlsten) – 1:32 Malcev, 22:45 Zimin, 29:28 Paladjev (Michajlov), 29:33 Staršinov (Mišakov), 36:12 Petrov (Michajlov), 45:13 Mišakov, 47:21 Firsov (Malcev).
Tuomarit: Wiking, Dahlberg (SWE)
Jäähyt: 2x2 : 2x2
Yleisöä: 4 414


text:
26. maaliskuuta 1969 - Tukholma
Maalit: 11:31 Havel (Černý), 14:02 Nedomanský (Hrbatý), 25:38 Černý (Havel), 39:52 Pospíšil (Farda), 45:50 Nedomanský (Jiřík), 52:59 Machač (Jiřík) – 20:28 Pleau (Naslund), 59:48 Skime (Sheehy).
Tuomarit: Sillankorva (FIN), Vaillancourt (CAN)
Jäähyt: 2x2 : 8x2
Yleisöä: 2 435


text:
Tšekkoslovakia: Lacký – Suchý, Horešovský, Machač, Pospíšil, Bednář – Ševčík, Golonka, Jiřík –Hrbatý, Nedomanský, Jiří Holík – Havel, Farda, Černý – Jar. Holík.
Yhdysvallat: Curran – Riuta, C. Lackey, Branch, Paradise – Sheehy, Christiansen, Skima – Nasland, J. Lackey, Pieau – Stordahl, Mayasich, Gambucci – Coppo.


text:
27. maaliskuuta 1969 - Tukholma
Maalit: 19:54 Sterner (Nordlander), 42:05 Sterner (Nilsson), 52:20 S.-G. Johansson (Karlsson), 59:59 Nygren (Sterner) – 27:49 Pinder (Begg), 33:13 Heindl (Huck).
Tuomarit: Trumble (USA), Seglin (URS)
Jäähyt: 4x2 + Lundström 10 min : 8x2 + O’Shea 5+10
Yleisöä: 9 954


text:
28. maaliskuuta 1969 - Tukholma
Maalit: 14:16 Jiří Holík (Jar. Holík), 19:13 Nedomanský (Jiří Holík), 48:20 Horešovský (Farda), 50:41 Jar. Holík (Jiří Holík) – 21:50 Charlamov (Paladjev), 33:00 Firsov (Malcev), 57:37 Ragulin (Davydov).
Tuomarit: Dahlberg (SWE), Vaillancourt (CAN)
Jäähyt: 4x2 : 3x2
Yleisöä: 10 114
Tšekkoslovakia: Dzurilla – Horešovský, Bednář, Machač, Pospíšil – Ševčík, Golonka, Jiřík – Hrbatý, Jar. Holík, Jiří Holík – Klapáč, Nedomanský, Černý – Farda.


text: Neuvostoliitto: Zinger – Ragulin, Davidov, Romiševskij, Lutčenko, Paladjev – Mišakov, Staršinov, Zimin – Vikulov, Malcev, Firsov – Michajlov, Petrov, Charlamov – Jakušev.


text:
29. maaliskuuta 1969 – Tukholma
Maalit: 28:52 Mononen (Ketola) – 8:06 King (Bayes), 17:54 Stephanson (King), 25:20 Heindl (Huck), 29:22 Begg (Caffery), 30:48 Mott (Leffley), 40:20 Huck (Bourbonnais).
Tuomarit: Dahlberg (SWE), Baťa (TCH)
Jäähyt: 5x2 : 6x2
Yleisöä: 6 280


text:
29. maaliskuuta 1969 – Tukholma
Maalit: 7:07 Milton, 9:26 Nilsson (Sterner), 10:40 S.-G. Johansson (Karlsson), 11:54 Nygren (Sterner), 12:48 Milton (Henriksson), 19:04 Olsson (Henriksson), 20:07 Karlsson (S.-G. Johansson), 42:20 Milton (S.-G. Johansson), 46.45 Nilsson (Nygren), 53:16 Nilsson (Svedberg) – 3:25 Stordahl (Coppo), 6:30 J. Lackey, 30:38 Gambucci (Coppo), 59:37 Pleau (J. Lackey).
Tuomarit: Sillankorva (FIN), Seglin (URS)
Jäähyt: 2x2 : 9x2
Yleisöä: 9 813


text:
30. maaliskuuta 1969 - Tukholma
Maalit: 9:01 Pleau (J. Lackey), 44:07 Christiansen (Riutta), 59:24 Stordahl (Gambucci) – 12:53 Rantasila (Mononen), 23:10 Rantasila (Mononen), 25:26 J. Peltonen (Keinonen), 28:07 Leimu (Rantasila), 28:54 Harju (Mononen), 30:28 J. Peltonen (Leimu), 46:26 E. Peltonen (J. Peltonen).
Tuomarit: Baťa (TCH), Dahlberg (SWE)
Jäähyt: 10x2 + Paradise 5 : 1x2
Yleisöä: 5 605


text:
30. maaliskuuta 1969 – Tukholma
Maali: 17:53 Roger Olsson (Milton).
Tuomarit: Trumble (USA), Vaillancourt (CAN)
Jäähyt: 2x2 : 3x2
Yleisöä: 10 094
Tšekkoslovakia: Dzurilla – Machač, Pospíšil, Horešovský, Bednář – Ševčík, Golonka, Jiřík (Havel) – Nedomanský, Jar. Holík, Jiří. Holík – Hrbatý, Farda, Černý.


text: Ruotsi: Holmqvist – Carlsson, Svedberg, Norlander, Sjöberg, Milton, N. Johansson – Nygren, Sterner, Nilsson – Karlsson, S. Johansson, Lunström – Palmqvist, Olsson, Henriksson.


text:
30. maaliskuuta 1969 – Tukholma
Maalit: 6:19 Heindl (Bourbonnais), 49:34 Demarco (Coffery) – 14:25 Romiševskij (Vikulov), 23:13 Michajlov (Ragulin), 46:44 Malcev (Firsov), 47:59 Michajlov (Charlamov).
Tuomarit: Wiking (SWE), Sillankorva (FIN)
Jäähyt: 3x2 : 4x2
Yleisöä: 9 990


text: Itä-Saksa nousi A-sarjaan. Myös Puola nousi, kun Kanada vetäytyi MM-kisoista vuonna 1970. Itävalta ja Italia putosivat C-sarjaan.


text: Japani ja Sveitsi nousivat B-sarjaan. Myöhemmin nousi myös Bulgaria, kun B-sarjaan vapautui paikka Kanadan kisoista vetäytymisen takia. Unkari ja Alankomaat eivät olleet B-sarjapaikasta kiinnostuneita.


title: Matti Mäki

text: Matti Mäki (s. 17. maaliskuuta 1982 Oulu) on suomalainen entinen kilpauimari. Hän edusti Suomea Ateenan olympialaisissa 2004. Hän oli 100 metrin selkäuinnin alkuerien 36. ajalla 57,57 ja 200 metrin selkäuinnin alkuerien 33. ajalla 2.06,29.


title: Matti Mäki

text: Uinnin lisäksi Mäki on harrastanut muun muassa seiväshyppyä ja balettitanssia. Seuratasolla Mäki edustaa Helsingfors simsällskapia.


title: Jukka Piekkanen

text: Jukka Piekkanen (s. 22. marraskuuta 1975 Helsinki) on suomalainen entinen uimahyppääjä. Hän edusti Suomea kahdesti olympiatasolla. Ensimmäisen kerran Sydneyssä 2000. Tällöin hän sijoittui 3 metrin ponnahduslaudalle sijalle 20. Neljä vuotta myöhemmin Ateenassa hän sijoittui samassa lajissa sijalle 29.


title: Jukka Piekkanen

text: Jukka Piekkanen voitti vuonna 1999 Suomen ensimmäisen arvokisamitalin umahypyissä, sijoittumalla kolmanneksi Istanbulin euroopanmestaruuskisoissa kolmen metrin ponnahduslaudalla. Piekkanen oli ehdolla Suomen olympiaehdokkaaksi jo Atlantaan 1996, mutta jäi noista kisoista täpärästi rannalle. Piekkanen kilpaili myös pariuimahypyissä, parinaan Ville Vahtola.


title: Jukka Piekkanen

text: Vantaalaisen Piekkasen ammatti on uimavalvoja.


title: Andrew Garfield

text: Andrew Russell Garfield (s. 20. elokuuta 1983 Los Angeles, Kalifornia, Yhdysvallat) on englantilais-yhdysvaltalainen näyttelijä. Hän on näytellyt muun muassa Antonia elokuvassa "The Imaginarium of Doctor Parnassus" (2009), Jack Burridgeä elokuvassa "Boy A" (2007) ja Eduardo Saverinia elokuvassa "The Social Network" (2010). Garfield näytteli pääosaa "The Amazing Spider-Man" -elokuvasarjassa (2012-2014).


title: Andrew Garfield

text: Vuonna 2016 Garfield sai parhaan miespääosan Oscar- ja Golden Globe -ehdokkuudet Desmond Dossin roolistaan Mel Gibsonin sotaelokuvassa "Hacksaw Ridge – aseeton sotilas" (2016).


title: Andrew Garfield

text: Vuonna 2018 Garfield palkittiin parhaan miespääosan Tonylla näytelmästä "Angels in America".


title: All Time Low

text: All Time Low on yhdysvaltalainen vuonna 2003 perustettu pop-punkyhtye Baltimoresta, Marylandista. Se perustettiin yhtyeen jäsenten ollessa vielä lukiossa. Aluksi he tekivät cover-versioita muiden yhtyeiden, kuten Green Dayn ja Blink-182:n kappaleista.


title: All Time Low

text: All Time Low solmi levytyssopimuksen Emerald Moon -levy-yhtiön kanssa vuonna 2004 ja he julkaisivat ensimmäisen EP:nsä, "The Three Words to Remember in Dealing with the End EP". Ensimmäisen studioalbuminsa, "The Party Scene", yhtye julkaisi heinäkuussa 2005. Ennen kuin yhtyeen jäsenet valmistuivat lukiosta, he tekivät levytyssopimuksen Hopeless Recordsin kanssa ja äänittivät uudelleen debyyttialbuminsa laulut ja kaksi uutta laulua uudelle EP:lleen.


title: All Time Low

text: Vuonna 2007 All Time Low julkaisi "So Wrong, It’s Right" -albuminsa, ja se oli Billboard 200 -listan sijalla kuusikymmentäkaksi. Tehdessään kolmatta albumiaan yhtye teki yhteistyötä muun muassa Blink-182-yhtyeen basistin kanssa.


title: Linnusperä

text: Linnusperä on Kokkolan kaupunginosa, jossa on noin 900 asukasta. Linnusperään on bussiyhteys linjalla 5. Linnusperässä ei ole koulua tai päiväkotia.


title: Masty

text: Masty () eli Mosty (; ; ) on pieni kaupunki ja samanniminen piiri Hrodnan alueella Valko-Venäjän länsiosissa. Kaupungin väkiluku on 16 500 ja koko piirin 34 900.


title: Masty

text: Kaupunki sijaitsee Itämereen laskevan, historiallisena kulkureittinä merkittävän ja yhä suurelta osin navigoitavan Niemen-joen pohjoisrannalla. Paikkakunta on mainittu asiakirjoissa ensimmäisen kerran vuonna 1486. Mostyn piiri on perustettu 1940. Maakunnan pääkaupunki Hrodna sijaitsee maanteitse 62 kilometrin päässä luoteessa ja pääkaupunki Minsk vastaavasti 249 km itäkaakossa. Kaupunki myös Valko-Venäjän rautateiden Hrodna- Skidal- Masty ja Lida- Masty- Vaukavysk -linjojen risteysasema.


title: Tite Kubo

text: Noriaki Kubo (s. 26. kesäkuuta 1977, tunnetaan myös nimellä Tite Kubo) on "Bleach" -mangasarjan piirtäjä.


title: Lego Star Wars III: The Clone Wars

text: LEGO Star Wars III: The Clone Wars on Traveller’s Talesin kehittämä, maaliskuussa 2011 julkaistu toimintaseikkailu- ja tasohyppelypeli. Peli keskittyy kloonisotiin perustuvan ensimmäiseen ja toiseen tuotantokauteen. Pelin edeltäjiä ovat "" vuodelta 2005 ja "" vuodelta 2006.


title: Näppäripelimannit

text: Näppäripelimannit on kaustislainen lasten ja nuorten laaja musiikkiryhmä, jolla on musiikkikoulutusta myös muualla maassa.


title: Näppäripelimannit

text: Näppäripelimannien toiminnan pohjalla on niin sanottu näppäripedagogiikka, jonka on kehittänyt kaustislainen kansanmuusikko ja viulisti Mauno Järvelä. Järvelä alkoi opettaa lapsia kansalaisopiston piireissä 1980-luvun alussa ja huoli opetukseen jokaisen kiinnostuneen. Ohjelmisto on perustunut Kaustisen pelimanniperinteeseen, ja yhteislaululla ja -soitolla on keskeinen asema opetuksessa. Musiikkitutkinnot olivat vapaaehtoisia.


title: Näppäripelimannit

text: Pedagogiikka, jota myös sisuki-menetelmäksi kutsutaan, on levinnyt ympäri Suomea. Sitä on järjestetty myös Ruotsissa, Norjassa, USA:ssa ja Etelä-Afrikassa.


title: Näppäripelimannit

text: Esiintyvän Näppäripelimannit-ryhmän runkona toimii Kaustisen ja naapurikuntien noin 60-päinen näppäriyhtye. Kun ryhmä esiintyy Kaustisen kansanmusiikkijuhlilla, esiintyjiä on noin 200 ja mukana on myös esiintyjiä eri puolilta Suomea ja Pohjoismaita. Suuressa näppäriorkesterissa soi noin 180 viulua ja muun muassa 15 urkuharmoonia, kontrabassoja, huiluja, selloja, alttoviuluja ja haitareita.


title: Marja-Riitta Norri

text: Marja-Riitta Norri (s. 20. marraskuuta 1950 Tyrvää) on suomalainen arkkitehti ja Suomen rakennustaiteen museon entinen pitkäaikainen johtaja.


title: Marja-Riitta Norri

text: Norri syntyi Tyrväällä ja valmistui ylioppilaaksi Huittisten Lauttakylän yhteiskoulusta vuonna 1969. Hän opiskeli arkkitehtuuria Teknillisessä korkeakoulussa ja valmistui arkkitehdiksi vuonna 1980. Opiskeluaikanaan hän oli jo työskennellyt useassa eri arkkitehtitoimistossa. Lähes heti valmistuttuaan vuonna 1981 hänet valittiin Arkkitehti-lehden päätoimittajaksi, jossa toimessa hän oli vuoteen 1987 saakka.


title: Marja-Riitta Norri

text: Vuonna 1988 Norri valittiin rakennustaiteen museon johtajaksi professori Aarno Ruusuvuoren jälkeen. Museon johtajana ollessaan hän myös kirjoitti ja toimitti lukuisia museon arkkitehtuurijulkaisuja. Hän on toimittanut muun muassa akateemikko Juha Leiviskän arkkitehtuuria käsittelevän laajan teoksen, jota taidehistorian professori Riitta Nikula on luonnehtinut kauneimmaksi elävästä arkkitehdista koskaan tehdyksi opukseksi. Yhdessä Elina Standertskjöldin ja Willfried Wangin kanssa hän on kirjoittanut kattavan Suomen 1900-luvun arkkitehtuuria käsittelevän teoksen "20th Century Architecture Finland" (2000). Norri oli museon johtajana aina vuoteen 2002 asti, jonka jälkeen hänen seuraajakseen valittiin arkkitehti Severi Blomstedt. Tuotteliaan kirjoitus- ja toimitustyönsä ja rakennustaiteen museon näyttelyohjelmiston kautta Norri on antanut vahvan panoksen nykyarkkitehtuurin tuntemuksen edistämiseen Suomessa.


title: Lào Cai (maakunta)

text: Lào Cai on maakunta Vietnamin koillisosassa, Kiinan rajalla Đông Bắcin alueella. Sen pääkaupunki on Lào Cai. Huhtikuussa 2009 maakunnassa oli noin 613 tuhatta asukasta.


title: Lào Cai (maakunta)

text: Maakunta on vuoristoseutua, ja Punainenjoki virtaa sen läpi. Indokiinan korkein vuori Phan Xi Păng sijaitsee Lao Caissa. Phan Xi Păngin lähellä on ranskalaisten aikanaan perustama vuoristoaseman Sa Pa, josta on kehittymässä alueen matkailukeskus ja suosittu vaellusreittien tukikohta.


title: Lào Cai (maakunta)

text: Maakunta on köyhää, pääosin metsien peittämää seutua, jonka pääelinkeinoja ovat maa- ja metsätalous. Siellä asuu monia etnisiä vähemmistöjä, joista merkittävimpiä ovat hmongit, tàyt, daot ja thait.


title: Lào Cai (maakunta)

text: Maakunnan pääkaupunki Lao Cai on rajakaupunki, josta pääsee Kiinaan Hekoun sillan yli. Lao Caihin tulee rautatie Hanoista.


title: Heithem Ben Salem

text: Heithem Ben Salem (, s. 25. huhtikuuta 1988) on tunisialainen jalkapalloilija, pelipaikaltaan hyökkääjä ja keskikenttäpelaaja. Hän edustaa Tunisian pääsarjassa pelaavaa CA Bizertinia.


title: Lạng Sơn (maakunta)

text: Lạng Sơn on maakunta Vietnamin koillisosassa, Kiinan rajalla Đông Bắcin alueella. Sen pääkaupunki on Lạng Sơn. Huhtikuussa 2009 maakunnassa oli noin 732 tuhatta asukasta.


title: Lạng Sơn (maakunta)

text: Lạng Sơnissa kasvatetaan hedelmäpuita kuten päärynöitä, luumuja ja persimoneja. Siellä on erikoisia luolia ja tippukivimuodostelmia.


title: Lạng Sơn (maakunta)

text: Kantatie 1A kulkee Hanoista Lang Sonin läpi Kiinan puolelle. Rajala oleva "Ystävyyden portti" on ollut tärkeä kauppareitti vuosisatojen ajan. Maakunnassa asuu etnisiä vähemmistöjä kuten tàyt, daot, nùngit ja mongit.


title: Mäkikaura

text: Mäkikaura ("Helictotrichon pubescens", syn. "Avenula pubescens" ja "Avena pubescens") on heinäkasveihin kuuluva villi kauralaji.


title: Mäkikaura

text: Mäkikaura on monivuotinen, jonkin verran mätästävä, 30–80 senttimetriä korkeaksi kasvava heinä. Lehtitupet ja alimmat lehdet ovat hienokarvaiset ("pubescens" viittaa karvaisuuteen). Lehdet ovat 2–7 millimetriä leveät. Mäkikauran kukinto on kapea röyhy, jonka yksittäiset tähkylät muistuttavat viljeltyä kauraa. Tähkylät ovat 10–15 mm pitkät, väriltään hopeisen ja punavioletin kirjavat ja niissä on kaksi tai kolme polvellista vihnettä. Mäkikaura kukkii Suomessa kasvaessaan alkukesällä kesä–heinäkuussa.


title: Mäkikaura

text: Mäkikauran lähilaji on ahdekaura ("Helictotrichon pratensis"), jonka voi erottaa muun muassa vihneiden lukumäärästä ja lehtien karvaisuudesta. Myös toiseen sukuun kuuluva heinäkaura ("Arrhenatherum elatius") muistuttaa jokseenkin mäkikauraa.


title: Mäkikaura

text: Mäkikaura kasvaa niityillä, kedoilla ja liikennepaikoilla, yleensä melko kuivilla kasvupaikoilla. Runsaasti mäkikauraa kasvavat kuivat niityt on Suomessa luokiteltu omaksi luontotyypikseen mäkikaurakedot. Tämä luontotyyppi on äärimmäisen uhanalainen (CR) Suomessa. Mäkikaura on Suomessa yleinen lounaassa ja etelärannikolla. Sisämaassa laji on paljon harvinaisempi ja kasvaa yleensä selvästi arkeofyytin eli muinaistulokkaan luonteisena vanhoilla kulttuuripaikolla (kuten linnavuorilla).


title: Titus the Fox

text:
Titus the Fox on Titus Interactiven kehittämä tasohyppely, joka on julkaistu vuonna . Peli on julkaistu kuudelle alustalle, Amigalle, Atari ST:lle, DOS:ille, Amstrad CPC:lle, Game Boylle ja Game Boy Colorille. "Titus the Fox: To Marrakech and Back" on pelin kansainvälinen versio.
"Lagaf': Les Aventures de Moktar - Vol 1: La Zoubida" on pelin aikaisempi versio, jossa ketun tilalta pelissä seikkailee arabimies.


title: Titus the Fox

text:
Titus the Fox on kaksiulotteinen tasohyppelypeli. Pelissä on viisi eri teemaa, joista jokainen sisältää kolme kenttää, kaksi mene maaliin- kenttää ja yhden bonustason, siis yhteensä 15 kenttää.
Peliä on mahdollista pelata kaksin (Game Boy Colorilla), jos molemmilla pelaajilla on kyseinen peli. Silloin Titusta auttamassa on hänen serkkunsa Zorro.
Jokaisen tason tavoite on päästä maaliin ja samalla kerätä bonus-neliöitä, joista saa elämiä. Pelissä ei ole tallennusmahdollisuutta, joten kaikki elämät menetettyään on peli aloitettava alusta.


title: Titus the Fox

text: Titus-ketun morsian Suzy/Foxy (versiosta riippuen) lähtee Saharaan tutkimaan aavikolla elävää kettulajia. Tunnettu Fox Hits Magazine -lehti haluaa artikkelin lehteensä ja antaa käskyn Foxylle mennä valokuvaamaan kettuja. Sulttaani Rabys kidnappaa hänet. Kun Titus kuulee tästä, hän päättää pelastaa morsiamensa pahan sulttaanin kynsistä.


title: Mark Giordano

text: Mark Giordano (s. 3. lokakuuta 1983 Toronto, Ontario) on kanadalainen jääkiekkoilija. Hänen pelipaikkansa on puolustaja ja hän pelaa Calgary Flamesissa NHL:ssä.


title: Mark Giordano

text: Giordanoa ei koskaan varattu NHL:ään, mutta hän teki vapaana agenttina sopimuksen Calgary Flamesin kanssa vuonna 2004. Giordano nousi ensimmäistä kertaa Calgaryn kokoonpanoon kaudella 2005–2006 pelaten kuusi NHL-ottelua. Hän teki kaksi ensimmäistä NHL-maaliaan kotikaupungissaan Torontossa Maple Leafsia vastaan 14. lokakuuta 2006. 28. elokuuta 2007 Giordano kieltäytyi Flamesin tarjoamasta kaksisuuntaisesta sopimuksesta, joten hän pelasi kauden Moskovan Dynamossa. Hän kuitenkin palasi Calgaryyn kaudeksi 2008–2009.


title: Olivier Rochus

text: Olivier Rochus (s. 18. tammikuuta 1981 Namur) on belgialainen tennispelaaja. Parhaimmillaan hän on sijoittunut ATP-maailmanlistalla sijalle 24. Hän on voittanut kaksi ATP-turnausta sekä kaksinpelissä että nelinpelissä. Hän voitti Ranskan avoimien 2004 miesten nelinpelin parinsa Xavier Malissen kanssa. Grand Slam -turnauksien kaksinpelissä hän on selviytynyt kolme kertaa neljännelle kierrokselle. Davis Cupissa hän on edustanut Belgiaa 25 maaottelussa vuosina 2000–2012.


title: Olivier Rochus

text: Hänen vanhempi veljensä Christophe Rochus on myös tennispelaaja.


title: Jimmy Cochran

text: Jimmy Cochran (s. 29. toukokuuta 1981) on yhdysvaltalainen alppihiihtäjä.


title: Jimmy Cochran

text: Cochran kisasi ensimmäistä kertaa alppihiihdon maailmancupissa Park Cityssä 23. marraskuuta 2003. Ensimmäiset maailmancupin pisteet hän otti 19. joulukuuta 2004 Alta Badian suurpujottelussa, jossa hän oli neljästoista. Cochranin paras maailmancupin sijoitus on seitsemäs sija Kranjska Goran suurpujottelusta 21. joulukuuta 2005. Alppihiihdon MM-kisoissa vuonna 2005 Cochran oli suurpujottelussa kuudestoista ja vuonna 2009 pujottelussa kymmenes. Torinon talviolympialaisissa vuonna 2006 hän oli pujottelussa kahdestoista.


title: The Love You Save

text: The Love You Save on The Jackson 5 -yhtyeen single, joka julkaistiin vuonna 1970 ja on järjestyksessä yhtyeen kolmas single, joka nousi listaykköseksi Yhdysvaltain Billboard Hot 100 -listalle.


title: Punakorva-aratti

text: Punakorva-aratti ("Pyrilia haematotis") on keskiamerikkalainen papukaija. Sen elinympäristö ulottuu Meksikon kaakkoisosista Pohjois-Guatemalan kautta Panaman länsiosiin (nimialalaji "haematotis"), sekä Luoteis-Kolumbiaan ja Itä-Panamaan (alalaji "coccinicollaris"). Lajin holotyypin kuvailivat Philip Lutley Sclater ja Osbert Salvin Guatemalan Vera Pazista 1860.


title: Naukograd

text: Naukograd (venäjäksi наукогра́д) on venäläinen tiedekaupunki. Kaupunki voi saada tiedekaupungin aseman, jos siellä sijaitsee paljon tutkimustoimintaa yliopiston tai valtion tutkimuslaitoksien muodossa. Nimitys on verraten uusi: Obninskistä tuli ensimmäinen naukograd vuonna 2000. Dubna , Koroljov , Koltsovo, Frjazino ja Reutov saivat tämän nimen pian sen jälkeen.


title: Naukograd

text: Tiedekeskuskaupunkeja on nykyisin noin 70. Suomea lähimmät naukogradin aseman saavuttaneet kaupungit ovat Leningradin alueen ydinvoimatekniikan tuotekehitys- ja tuotantopaikkakunta Sosnovyi Bor, petrokemian vientikeskus Primorsk (Koivisto) ja Pietarin ydinfysiikkainstituutin kotipaikka Hatsina sekä Pietarin länsiosissa sijaitseva yliopistollisten laitoksen keskittymä Pietarhovi. Kolmisenkymmentä tiedekeskusta sijaitsee Moskovan läheisyydessä. Monia tiedekaupunkeja löytyy Volgan varrelta tai Ural-vuoristosta ja muualta Siperiasta.


title: Naukograd

text: Neuvostoliitossa toimineet tiedekaupungit olivat usein suljettuja ja asetutkimukseen keskittyneitä. Kymmenen ydinasetutkimukseen keskittynyttä kaupunkia on edelleen suljettuja.


title: Punanaamioaratti

text: Punanaamioaratti ("Pionopsitta pileata"), myös "Pyrilia pileata", on eteläamerikkalainen papukaija. Sen elinympäristö käsittää Kaakkois-Brasilian, Itä-Paraguayn ja Pohjois-Argentiinan. Lajin holotyypin kuvaili Giovanni Antonio Scopoli Kaakkois-Brasiliasta 1769.


title: Pyöveliaratti

text: Pyöveliaratti ("Pyrilia caica") on eteläamerikkalainen papukaija. Sen elinympäristö ulottuu Pohjois-Brasilian Amazonin alajuoksulta Guyanaan, Surinameen, Ranskan Guyanaan ja Itä-Venezuelaan. Lajin holotyypin kuvaili John Latham Cayennesta 1790.


title: Walid Hichri

text: Walid Hichri (, s. 4. maaliskuuta 1986) on tunisialainen jalkapalloilija, pelipaikaltaan puolustaja. Hän edustaa Tunisian pääsarjassa pelaavaa Espérancea.


title: Walid Hichri

text: Hichri aloitti ammattilaisuransa Tunisian pääsarjassa kaudella 2004-2005 Club Africainin joukkueessa, jolloin hän onnistui myös kerran maalinteossa sarjan avausottelussa ES Beni Khalledia vastaan. Sittemmin Hichri kuului joukkueensa vakiopuolustajiin ja pelasi lähes neljän kauden verran.


title: Walid Hichri

text: Tammikuussa 2008 Hichri siirtyi Venäjän pääsarjaan FK Saturnin joukkueeseen, jossa hän vietti yhden kauden. Kauden päätteeksi Hichri palasi kotimaahansa CA Bizertinin joukkueeseen.


title: Walid Hichri

text: Toukokuussa 2010 hän allekirjoitti Espérancen kanssa kahden vuoden sopimuksen.


title: Walid Hichri

text: Hichri pelasi ensimmäisen maaottelunsa Tunisian maajoukkueessa 29. toukokuuta 2011 harjoitusottelussa Keski-Afrikan tasavaltaa vastaan. Avausmaalinsa hän teki Afrikan karsintaottelussa Togoa vastaan 8. lokakuuta 2011.


title: Walid Hichri

text: Hichri valittiin vuoden 2013 Afrikan-mestaruuskisoihin, jossa hän pelasi kaikki kolme ottelua. Tunisian kisat päättyivät alkulohkoon.


title: Jack Kruschen

text: Jack Kruschen (20. maaliskuuta 1922 Winnipeg, Kanada – 2. huhtikuuta 2002) oli kanadalainen näyttelijä. Hän aloitti uransa radiossa 1930-luvun lopulla. Pienissä elokuvarooleissa hän näytteli vuodesta 1949 alkaen. Hän oli ehdolla parhaan miessivuosan Oscarin saajaksi elokuvasta "Poikamiesboksi" (1960). Muita rooleja Kruschenilla oli muun muassa elokuvissa "Rakkaani, tule takaisin" (1961) ja "Tuomitun kosto" (1962).


title: Pankkiseitsikko

text:
Pankkiseitsikko oli 90-luvun puolivälin jälkeen Venäjällä ollut taloudellisesti ja poliittisesti vaikutusvaltainen ryhmä, johon kuuluivat Alfa, Inkombank, LogoVAZ, Menatep, Most,
Oneximbank ja SBS-Agro. Näitä finanssiteollisia ryhmiä pyörittivät jotkut rikkaat suurliikemiehet, oligarkit. Seitsikon pankkiirit tulivat politiikkaan toden teolla vuonna 1996, jolloin he olivat muiden suurrikkaiden mukana auttamassa Jeltsinin valintaa toiselle kaudelle. Pankkiseitsikon valta perustui pääomiin, teollisuuden omistuksiin, poliittisiin kytkentöihin ja tiedotusvälineiden omistuksiin. Pankit kilpailivat keskenään poliittisesta vaikutusvallasta ns. pankkisodassa. Monet seitsikon pankit, muun muassa Alfa ja Inkombank, kärsivät pahoin vuoden 1998 talousromahduksesta. Vladimir Putinin valtaannousu teki lopun pankkiseitsikon yrityksistä vaikuttaa politiikkaan, ja muun muassa AvtoVAZ:in Boris Berezovski pakeni maasta ja Menatepin Hodorkovski joutui 2000-luvulla talousrikoksista vankilaan.


title: Alex Hintze

text: Alex tai Alexander Hintze (12. syyskuuta 1846 Viipuri – 21. syyskuuta 1924 Heinola) oli suomalainen toimittaja ja urheilun vaikuttajahenkilö.


title: Alex Hintze

text: Hitze on tunnettu "Sporten: tidning för manligt idrott" -lehden päätoimittajan työstään. Sporten oli ensimmäinen suomalainen urheilulehti. Hintze vaikutti muutenkin laajasti ja monipuolisesti urheiluun, muun muassa perustamalla useita urheiluseuroja. Ensimmäisen niistä, hiihtoseuran, hän perusti jo koululaisena Helsingissä.


title: Alex Hintze

text: Koulunkäynnin jälkeen Hintze matkusteli ja opiskeli kieliä ja perehtyi urheilun yhteydessä myös kalastukseen, metsästykseen ja ammuntaan: vuonna 1869 hän oli yksi Helsingin Ampujayhdistyksen perustajista. Vuonna 1875 Hintze siirtyi opettajaksi Kuopioon ja jo samana vuonna siellä pidettiin hänen järjestämänsä soutukilpailut.


title: Alex Hintze

text: Hintze palasi kuitenkin takaisin Helsinkiin ja alkoi toimittaa vuodesta 1881 Sporten-lehteä, aluksi taiteilija Frans Mexmontan kanssa, mutta jo vuoden kuluttua yksinään. Hän toimitti lehteä vuoteen 1893 saakka. Hänen perustamansa "Sportklubben i Helsingfors" -seura järjesti Helsingin ensimmäiset hiihtokilpailut. Luovuttuaan Sporten-lehdestä Hintze siirtyi "Tidskrift för jägare och fiskare" -lehden toimittajaksi.


title: Alex Hintze

text: Hintze oli toimelias ja teräväkielinenkin henkilö, joka ehti aloittaa ja vaihtaa tehtäviä monta kertaa mutta puolusti silti aina todellisia aatteellisia urheiluintressejä, kuten hän itse asian ilmaisi.


title: Kosken kanava

text: Kosken Kanava : uuden Äänekosken ... kaupunkilehti oli Äänekoskella kerran viikossa ilmestynyt ilmaisjakelulehti, jonka ensimmäinen numero ilmestyi joulukuussa 2009. Lehden perustivat entinen Sisä-Suomen lehden päätoimittaja Kalevi Tiitinen ja hänen vaimonsa Tuija Tiitinen. Lehti ajautui taloudellisiin vaikeuksiin seuraavana vuonna, ja pian tämän jälkeen lehti hakeutui konkurssiin. Vuonna 2011 lehteä ilmestyi vain yksi numero.


title: Kosken kanava

text: Lehdellä oli nettisivut osoitteessa koskenkanava.fi.


title: Bắc Giang (maakunta)

text:
Bắc Giang on maakunta Vietnamin koillisosassa, Đông Bắcin alueella. Sen pääkaupunki on Bắc Giang. Huhtikuussa 2009 maakunnassa oli noin 1,5 miljoonaa asukasta.
Maakunnassa asuu etnisten vietnamilaisten lisäksi vähemmistöjä kuten tàyt, nùngit ja hoat. Siellä jharjoitetaan maa- ja metsätaloutta ja kasvatetaan hedelmiä kuten litsejä ja ananaksia.


title: Hugh Griffith

text: Hugh Griffith (30. toukokuuta 1912 Marian Glas, Anglesey, Wales – 14. toukokuuta 1980 Lontoo, Englanti) oli brittiläinen näyttelijä, joka näytteli sekä Britanniassa että Yhdysvalloissa.


title: Hugh Griffith

text: Griffith palkittiin vuonna 1959 roolistaan šeikki Ilderiminä elokuvassa "Ben-Hur" parhaan miessivuosan Oscarilla. Hän oli Oscar-ehdokkaana samassa kategoriassa myös vuonna 1963 elokuvasta "Tom Jones – hulivilihurmuri".


title: Kauhajoen Karhu kaudella 2009–2010

text: Kauhajoen Karhu pelasi kaudella 2009–2010 toista kauttaan Suomen koripallon pääsarjassa eli Korisliigassa. Joukkue sijoittui runkosarjassa sijalle 10. Sijoitus riitti varmistamaan sarjapaikan Korisliigassa myös tulevalle kaudelle, pudotuspelit jäivät kuitenkin seitsemän voiton päähän. Vuoden 2009 Suomen Cupista Karhu putosi neljännesvälierävaiheessa Espoon Honkaa vastaan.


title: Kauhajoen Karhu kaudella 2009–2010

text: Karhulle kauden alku oli hankala. Useiden loukkaantumisten ja pelaajavaihdosten sävyttämän alkukauden 16 ensimmäisestä runkosarjan ottelusta kertyi ainoastaan yksi voitto. Tämän jälkeen alkukauden joukkuetta luotsannut Greg Gibson sai siirtyä sivuun ja tilalle tuli kauhajokelaislähtöinen, useita kausia SM-sarjassa valmentanut Timo Hakamaa. Valmentajavaihdoksen jälkeen joukkueeseen tehtiin vielä kaksi ratkaisevaa pelaajahankintaa, kun Karhuun saapui edelliskauden pistetilaston Korisliigassa voittanut Jeremiah Wood sekä useita kausia Euroopassa pelannut Reginald Golson.


title: Kauhajoen Karhu kaudella 2009–2010

text: Etenkin Woodin panoksen avulla liigan viimeiseksi jumittunut joukkue nosti vähitellen sijoitustaan ja varmisti tavoitteeksi asetetun liigapaikan säilymisen lopulta jo melko varhaisessa vaiheessa. Runkosarjan loputtua Woodista tuli Korisliiga-historian ensimmäinen pelaaja, joka on yltänyt samalla kaudella sekä levypallo- että syöttötilaston voittoon.


title: Kauhajoen Karhu kaudella 2009–2010

text: Kauhajoen Karhu varmisti kaudeksi 2009–2010 suoran nousun Korisliigaan voitettuaan keväällä 2009 I-divisioonan pudotuspelien finaaleissa Salon Vilppaan voitoin 3–2. Toiseen liigakauteensa valmistautuvalla Karhulla oli kauden päättyessä voimassa oleva sopimus seuraavasta kaudesta Santeri Latvalan sekä amerikkalaispäävalmentaja Greg Gibsonin kanssa.


title: Kauhajoen Karhu kaudella 2009–2010

text: Toukokuussa Karhu julkisti edelliskauden runkopelaajien Roni Leimun ja Lasse Hintsalan jatkavan joukkueessa. Myös ensimmäinen ulkomaalaispaikka täyttyi toukokuussa, kun jo kaksi I-divisioonakautta Karhussa pelannut amerikkalaistakamies Maurice Horton teki vuoden jatkosopimuksen Karhun kanssa. Myös edelliskauden kapteenille Eric Washingtonille tarjottin jatkosopimusta, mutta hän kieltäytyi tarjouksesta. Uusina kotimaisina pelaajina sopimuksen joukkueeseen tekivät Tampereen Pyrinnöstä Aleksi Huuskonen, UU-Korihaista Sad Niskanen ja Espoon Hongasta Eldar Skamo.


title: Kauhajoen Karhu kaudella 2009–2010

text: Toisen amerikkalaispelaajan Karhu kiinnitti heinäkuussa, kun laiturina pelaava Tyrekus Bowman teki joukkueen kanssa kauden mittaisen sopimuksen. Lisäksi kesken edelliskauden Karhuun liittynyt nigerialaissyntyinen, mutta suomalaisstatuksella pelaava Henry Umoru teki elokuussa joukkueen kanssa peräti kolmen vuoden jatkosopimuksen. Karhun kokoonpano oli tämän jälkeen käytännössä ulkomaalaista sentteriä vaille valmis. Joukkueen harjoituksiin tuli elokuussa mukaan 208-senttinen kazakstanilainen Sergei Krasavtsev, joka pelasi Karhun paidassa myös yhden harjoitusturnauksen. Hän ei ollut kuitenkaan pelityyliltään oikeanlainen pelaaja joukkueeseen ja pian hänen koeaikansa päättymisen jälkeen Karhuun palkattiin peräti 211 cm pitkä amerikkalaissentteri Jesse Smith.


title: Kauhajoen Karhu kaudella 2009–2010

text: Joukkueeseen tehtiin vielä yksi pelaajamuutos juuri ennen runkosarjan alkua. Harjoitusturnauksissa joukkuetta vaivanneeseen huonoon levypallopeliin toivottiin parannusta vaihtamalla 195 cm pitkän Bowmanin tilalle 203-senttinen Marcel Jones.


title: Kauhajoen Karhu kaudella 2009–2010

text: Karhu osallistui syyskuun alussa NMKY:n mestaruusturnaukseen Jyväskylässä, jossa vastaan asettuivat liigajoukkueista Namika Lahti ja Lappeenrannan NMKY sekä I-divisioonajoukkueista BC Jyväskylä. Karhu voitti turnauksessa Lahden ja Jyväskylän, mutta hävisi Lappeenrannalle. Liigajoukkueiden keskinäisten otteluiden mennessä ristiin Karhu kuitenkin ylsi turnauksen voittoon.


title: Kauhajoen Karhu kaudella 2009–2010

text: Myöhemmin syyskuussa joukkue pelasi kotisalissaan harjoitusottelut Ruotsin liigaa pelaavaa Plannja Basketia sekä yhdysvaltalaista Team USA Selectiä vastaan. Karhu hävisi Plannja Basketille kymmenellä pisteellä, mutta voitti Team USA Selectin samalla piste-erolla. Karhu osallistui syyskuussa lisäksi Forssa-turnaukseen, jossa vastaan asettuivat Salon Vilpas ja Forssan Koripojat. Forssa-turnauksen molemmat ottelut päättyivät Karhun tappioon.


title: Kauhajoen Karhu kaudella 2009–2010

text: Ennen runkosarjan alkua Karhu pelasi myös Suomen Cupin ottelun Espoon Honkaa vastaan. Ottelu oli Cupin neljännesvälieriä, josta Korisliigan joukkueet aloittivat Cup-urakkansa. Ottelu päättyi Hongan voittoon 87–77 ja Karhun taival vuoden 2009 Suomen Cupissa jäi siten yhden ottelun mittaiseksi. Karhun joukkueesta ottelussa eniten pisteitä teki Maurice Horton, yhteensä 19.


title: Kauhajoen Karhu kaudella 2009–2010

text: Korisliiga-kauden 2009–2010 runkosarja käynnistyi Kauhajoen Karhun osalta 22 pisteen tappiolla kotiottelussa Espoon Honkaa vastaan. Kauden avauspelin selkävaivojen takia väliin jättänyt joukkueen kapteeni Roni Leimu oli loukkaantumisten vuoksi sivussa lopulta koko runkosarjan ensimmäisen neljänneksen. Kun lisäksi joukkueen ykköstakamies Maurice Horton loukkaantui kauden toisessa pelissä Kouvoja vastaan, oli joukkueen jo alkujaan kapea materiaali kaventunut entisestään. Joukkueen kaventunutta takamiesosastoa täydennettiin palkkaamalla edelliskauden Team Componentassa pelannut suomalaistakamies Sami Marouf Karhuun aluksi kuukauden, ja lopulta koko loppukauden mittaisella sopimuksella.


title: Kauhajoen Karhu kaudella 2009–2010

text: Karhu hävisi Hortonin loukkaantumisen jälkeiset kaksi peliä selvin lukemin Lappeenrannan NMKY:lle ja Forssan Koripojille. Näiden tappioiden jälkeen joukkueeseen palkattiin Hortonin sijaiseksi jo valmiiksi Suomessa oleillut amerikkalaistakamies Anthony Davis. Davisin ensimmäisessä pelaamassaan ottelussa Karhu ylsi kauden avausvoittoon. Vastassa ottelussa oli KTP-Basket, joka kaatui tiukkojen vaiheiden jälkeen vasta toisessa jatkoerässä. Ottelua oli Karhun vaihtopenkille saapunut seuraamaan myös Eric Washington, joka oli uusimassa edelliskauden sopimustaan Kauhajoen joukkueeseen. Mies päätyi kuitenkin lopulta vastustajajoukkueen leiriin. Washingtonin sopimus KTP:n kanssa julkistettiin muutama päivä Karhun KTP-ottelun jälkeen.


title: Kauhajoen Karhu kaudella 2009–2010

text: Voitokkaan KTP-ottelun jälkeen Karhu kärsi tappiot Korihaille, Torpan Pojille sekä Salon Vilppaalle. Näiden otteluiden jälkeen joukkueen kokoonpanoon tehtiin jälleen muutoksia. Viikkokohtaisella sopimuksella pelanneen Anthony Davisin sopimusta ei enää jatkettu ja uutena miehenä joukkueeseen saapui kahden viikon koeajalla amerikkalaislaituri DeAndre Coleman.


title: Kauhajoen Karhu kaudella 2009–2010

text: Pelaajamuutokset eivät tuoneet muutosta Kauhajoen kurssiin ja joukkue kärsi runkosarjan ensimmäisen neljänneksen lopuksi tappiot vielä vajaamiehiselle Namika Lahdelle sekä Joensuun Katajalle. Marcel Jones siirtyi Namika Lahtea vastaan pelatun ottelun jälkeen Karhusta Espoon Honkaan koeajalle. Pesti Hongassa jäi kuitenkin ainoastaan yhden ottelun mittaiseksi. Kataja-ottelun jälkeen Karhuun liittyi koeajalla amerikkalainen korinaluspelaaja Keith Gayden.


title: Kauhajoen Karhu kaudella 2009–2010

text: Runkosarjan ensimmäisellä neljänneksellä Karhu ylsi ainoastaan yhteen voittoon. Tappiosarakkeeseen kertyi sen sijaan peräti kymmenen merkintää.


title: Kauhajoen Karhu kaudella 2009–2010

text: Toisen neljänneksen avaavaan otteluun Honkaa vastaan Karhu joutui lähtemään vajaamiehisenä. Joukkuetta vaivanneen flunssa-aallon vuoksi sivussa olleiden pelaajien lisäksi Keith Gaydenin siirtopaperit eivät olleet tulleet ajoissa Meksikosta, joten kolmanneksi amerikkalaispelaajaksi otteluun kutsuttiin jo lokakuussa viidessä ottelussa Karhua edustanut Anthony Davis. Flunssa-aallosta kärsivä Karhu kaatuikin Espoossa selvästi.


title: Kauhajoen Karhu kaudella 2009–2010

text: Runkosarjan seuraavaan otteluun Kouvoja vastaan marssi sitten erinäköinen Karhu-joukkue. Gayden oli saanut edustusoikeuden joukkueeseen ja koko alkukauden sivussa ollut Roni Leimu teki kauden ensiesiintymisensä Kouvoja vastaan. Lisäksi joukkueeseen oli liittynyt edelliselläkin Karhun liigakaudella seuraa edustanut Darryl Hudson, joka halusi paluullaan kiittää päävalmentaja Gibsonia luottamuksesta ottaa hänet joukkueeseensa kaudelle 2007–2008 suoraan yliopistosta. Koeajalla olleen DeAndre Colemanin sopimus sen sijaan päättyi ja hän siirtyi Koripallon I-divisioonaa pelanneisiin Loimaan Korikonkareihin. Muutoksista huolimatta Karhun voittotili ei lisääntynyt tästäkään ottelusta ja edessä oli viikon mittainen tauko sarjaotteluista, jonka aikana oli tarkoitus yhtenäistää joukkueen toimia.


title: Kauhajoen Karhu kaudella 2009–2010

text: Ennen seuraavaa ottelua Lappeenrannan NMKY:tä vastaan Karhussa tapahtui päävalmentajan vaihdos, kun useita kausia joukkuetta luotsanneen Greg Gibsonin tilalle hankittiin seuran oma kasvatti Timo Hakamaa. Alkukauden joukkueen valmennusportaassa olleelle kolmikolle tarjottiin mahdollisuutta jatkaa valmennuksessa, mutta apuvalmentajat Mika Rinne ja Petteri Opas ilmoittivat välittömästi, ja Gibson lyhyen harkinta-ajan jälkeen, etteivät jatka edustusjoukkueessa. Valmentajavaihdoksen myötä myös joukkueen kokoonpanoon tuli muutoksia, kun juuri Kauhajoelle saapunut Hudson halusi palata takaisin kotiinsa Yhdysvaltoihin.


title: Kauhajoen Karhu kaudella 2009–2010

text: Joukkueen kausi jatkui valmentajavaihdoksenkin jälkeen tappioilla Lappeenrannan NMKY:lle, Forssan Koripojille ja KTP-Basketille. Näiden otteluiden jälkeen kauden alusta asti joukkuetta edustanut Jesse Smith irtisanottiin, Keith Gaydenin koeaikaa jatkettiin kahdella viikolla ja uusina pelaajina joukkueeseen liittyivät amerikkalaislaituri Reginald Golson sekä Korisliiga-kauden 2008–2009 korikuningas Jeremiah Wood.


title: Kauhajoen Karhu kaudella 2009–2010

text: Joulukuussa Karhu paransi selvästi otteitaan. Tappiosarake kasvoi vielä seuraavassa ottelussa UU-Korihaita vastaan, mutta vierasottelussa Torpan Poikia vastaan Karhu katkaisi peräti 12 ottelun mittaiseksi venyneen tappioputken voittamalla helsinkiläiset lukemin 90–98. Runkosarjassa toisena olleille Torpan Pojille tappio oli vasta kauden toinen kotikentällä pelatuista otteluista.